Χρήστος Ζερεφός: Ας σταματήσουμε να κάνουμε τους νταήδες απέναντι στη φύση | LiFO\nΑς σταματήσουμε, επιτέλους, να κάνουμε τους νταήδες απέναντι στη φύση. Η φύση είναι πολύ πιο δυνατή απ' όλους. Φωτο: Πάρις Ταβιτιάν/LIFO\n15.2.2019 | 09:30\nΜεγάλωσα σ' ένα πολυεθνικό περιβάλλον, όπου κυριαρχούσε το στοιχείο της συνύπαρξης, το εμπόριο, ο πολιτισμός και η βιομηχανία. Ως κλασικό παράδειγμα ανθρώπου προερχόμενου από τον απόδημο ελληνισμό και την ελληνική διασπορά, έχω γνωρίσει όλο το φάσμα της ξενιτιάς και του οράματος της επιστροφής στην πατρίδα.\n• Οι εικόνες που έχω συγκρατήσει στο μυαλό μου είναι γλυκές, φωτεινές και ανεξίτηλες. Μία απ' αυτές είναι από τα καλοκαίρια στην Αλεξάνδρεια. Παραθερίζαμε σε ένα μέρος που ονομαζόταν «Μαντάρα», δίπλα στην αρχαία Ηράκλεια, μια αμμουδερή παραλία της Αιγύπτου, όπου η θάλασσα, επειδή είναι εκτεθειμένη στους ανέμους της Μεσογείου, είναι συχνά ταραγμένη και θολή.\nΔίπλα ήταν ο διάσημος κόλπος του Αμπουκίρ, όπου βυθίστηκε ο στόλος του Ναπολέοντα. Θυμάμαι ακόμα τα κατάρτια των πλοίων που προεξείχαν και δεν είχαν ανατιναχθεί, απ' όταν πηγαίναμε στη θάλασσα ‒ σήμερα δεν φαίνονται επειδή ο βυθός έχει υποχωρήσει.\nΕίναι γεγονός ότι απ' όλα τα στοιχεία που έχουμε συλλέξει με επιστημονικές μεθόδους ποτέ στο παρελθόν δεν παρουσιάζονταν τόσο συχνά ακραία καιρικά φαινόμενα μέσα σε τόσο σύντομο χρονικό διάστημα.\nΑς σταματήσουμε, επιτέλους, να κάνουμε τους νταήδες απέναντι στη φύση. Η φύση είναι πολύ πιο δυνατή απ' όλους.\n• Η γενιά μου μ' έχει απογοητεύσει πολλαπλώς. Είναι εκείνη που εμπόδισε τη μετάβαση στις νέες μορφές ενέργειας, προτίμησε την εξάρτηση από ποικίλα οικονομικά συμφέροντα, δημιούργησε μια κοινωνία αβουλίας και απομόνωσης πέρα και μακριά από οποιονδήποτε ουμανιστικό χαρακτήρα.\nΗ δημοκρατία, ο αθλητισμός, η φιλοσοφία, τα αστρονομικά και μετεωρολογικά φαινόμενα αναπτύχθηκαν σ' αυτούς τους λόφους. Ένας ιστορικός περίπατος ανεξάντλητης σημασίας και η ομορφιά της αθηναϊκής κοινωνίας σε όλο της το μεγαλείο.\nΑπό την ανοιχτή δημοκρατία του Περικλή περάσαμε σε μια κατ' επίφαση δημοκρατία, όπου ο καθένας κάνει ό,τι του αρέσει, βρίζοντας, βάφοντας και σπάζοντας ατιμωρητί. Το χειρότερο είναι ότι κυριαρχείται, ειδικά στην οδηγική συμπεριφορά, από έναν ανταγωνισμό αγένειας, θρασύτητας και μπαΐλντισμού.\nSOS από τους επιστήμονες: Το 2030 το Κλίμα θα θυμίζει το 3.000.000 π.Χ\n• Από την εμπειρία μου έμαθα ότι πολλές φορές χρειάζεται να καταπίνεις περισσότερα απ' όσα σου αρέσουν. Να στηρίζεσαι στον εαυτό σου και να μην εξαρτάσαι από τους άλλους.\nTο λιώσιμο των πάγων Με κλιματικό χάος απειλείται ο πλανήτης - Προειδοποιούν οι επιστήμονες\nΠεριβάλλον SOS από τους επιστήμονες: Το 2030 το Κλίμα θα θυμίζει το 3.000.000 π.Χ\nΠολλά είδη ζώων κινδυνεύουν να εξαφανιστούν\nΠεριβάλλον Η εξαφάνιση των εντόμων - Μια απειλή απόλυτης καταστροφής για τη Γη\nΠεριβάλλον Τα δύο τρίτα των παγετώνων των Ιμαλαΐων κινδυνεύουν να λιώσουν έως το 2100\nΤech & Science Το τελευταίο βιβλίο του Στίβεν Χόκινγκ απαντά στα ερωτήματα για την πλανήτη, την εξωγήινη ζωή και το μέλλον μας στη Γη\n«Σύντομες απαντήσεις στα μεγάλα ερωτήματα», από τον σπουδαίο φυσικό\nΠεριβάλλον Αυτή σήμερα είναι η τελευταία προειδοποίηση για να σωθεί ο πλανήτης


BAR Management: Πώς να μείνετε μπροστά από τον ανταγωνισμό | Περιοδικό CABARE - Cafe Bar Restaurant Magazine\nΥψηλότερη ζήτηση για premium mixers\nΑκριβώς όπως οι λάτρεις του καφέ είναι διατεθειμένοι να πληρώσουν διπλάσια ή περισσότερα για έναν specialty καφέ, τα premium mixers με μηδενικές θερμίδες κερδίζουν έδαφος στη βιομηχανία των μπαρ.\nΤα υψηλής ποιότητας συστατικά εκτιμώνται από την αγορά και έτσι μπορείτε να τα εκμεταλλευτείτε. Επομένως, εάν δεν το έχετε κάνει ήδη, εφοδιαστείτε με πιο ακριβά υλικά και ενημερώστε τις συνταγές σας για να βελτιώσετε την κατώτατη γραμμή εσόδων σας.\nΕστίαση στη βιωσιμότητα\nΣύμφωνα με το Diageo, σχεδόν οι μισοί καταναλωτές είναι πρόθυμοι να πληρώσουν ένα έξτρα ποσό της τάξεως του 10% για προϊόντα που παράγονται και πωλούνται με βιώσιμο τρόπο.\nΠολλά μπαρ αναζητούν τώρα υπεύθυνους για το περιβάλλον προμηθευτές και κατασκευαστές εξοπλισμού ως τρόπο συμμόρφωσης με τους κανονισμούς, ικανοποίηση της ζήτησης της αγοράς και συμβολή στην οικοδόμηση ενός πιο βιώσιμου μέλλοντος.\nΕπομένως, εάν θέλετε να αποκομίσετε τα οφέλη αυτής της τάσης, σκεφτείτε τους διαφορετικούς τρόπους βελτιστοποίησης της αλυσίδας εφοδιασμού σας σύμφωνα με την παγκόσμια κατεύθυνση προς την αειφορία.\nΕπιστροφή για τα κλασικά κοκτέιλ\nΤο DrinkUp London, διοργανωτές της εβδομάδας κοκτέιλ του Λονδίνου, προβλέπει την αναβίωση των κλασικών κοκτέιλ. Αυτό έρχεται σε βάρος των πιο περίπλοκων και χρονοβόρων επιλογών που επιβραδύνουν την υπηρεσία και απαιτούν περισσότερη εξειδίκευση.\nΈτσι, εκτός εάν ειδικεύεστε στα κοκτέιλ, σκεφτείτε να μειώσετε την επιλογή σας και να εστιάσετε σε κλασικά όπως το Mojitos και το Old Fashioned. Αυτό θα απαιτήσει λιγότερους πόρους για την εκπαίδευση των μπάρμαν και θα επιταχύνει την υπηρεσία, οπότε είναι μια win-win πρακτική τόσο για τους πελάτες όσο και τις λειτουργίες σας.\nΤα data και η τεχνολογία θα παίξουν ακόμη μεγαλύτερο ρόλο\nΤέλος, δεν υπάρχει αμφιβολία ότι η τεχνολογία διαδραματίζει πλέον κρίσιμο ρόλο στην εκτέλεση μιας επιτυχημένης επιχείρησης.\nΑναμένουμε ότι αυτή η τάση θα αναπτυχθεί και θα περάσει συγκεκριμένα σε καλύτερη συλλογή και ανάλυση δεδομένων. Είναι υπέροχο να γνωρίζετε τους καλύτερους πωλητές σας, τα πιο επικερδή ποτά και άλλες πληροφορίες αγοράς, ώστε να μπορείτε να λαμβάνετε καλύτερες αποφάσεις στο μέλλον.\nΛογισμικό όπως το Glimpse σας επιτρέπει επίσης να παρακολουθείτε τα ποσοστά συμμόρφωσης στη γραμμή σας, βοηθώντας σας να εντοπίσετε ασυνέπειες, απώλεια εσόδων και τομείς όπου πρέπει να εφαρμοστούν καλύτερες επιχειρησιακές πολιτικές.\nFauna Restaurant: Η παράδοση της Βαρκελώνης ενσωματώνεται στο interior design »


Γιατί καρατομήθηκε ο Τάκης Θεοδωρικάκος - Newss.gr\nΑρχική ΠΟΛΙΤΙΚΗ Γιατί καρατομήθηκε ο Τάκης Θεοδωρικάκος\nΓιατί καρατομήθηκε ο Τάκης Θεοδωρικάκος\nΗ καρατόμηση του μέχρι το πρωί υπουργού Εσωτερικών Τάκη Θεοδωρικάκου, αποτελεί αναμφίβολα την ηχηρότερη αλλαγή του κυβερνητικού ανασχηματισμού.\nΑπό το 2016 μέχρι την ανάληψη της διακυβέρνησης το 2019 στενότερος συνεργάτης του Κυριάκου Μητσοτάκη, ο Τ. Θεοδωρικάκος, τέθηκε εκτός κυβέρνησης, χωρίς τα «έργα και οι ημέρες» του στο Υπουργείο Εσωτερικών, να δικαιολογούν αυτή την εξέλιξη, σύμφωνα τουλάχιστον με τις εκτιμήσεις πολλών.\nΟ Τ. Θεοδωρικάκος μετά την έντονη παρέμβαση του πρωθυπουργού υποχρεώθηκε στη συνέχεια να υπογράψει την εκχώρηση μεγάλου μέρους των αρμοδιοτήτων του στον Θ. Λιβάνιο, ο οποίος με τον σημερινό ανασχηματισμό μετακινήθηκε από το Υπουργείο Εσωτερικών, αναλαμβάνοντας υφυπουργός παρά τω πρωθυπουργώ στον υπουργό Επικρατείας, Γιώργο Γεραπετρίτη.\n«Το νέο κέντρο εξουσίας τελείωσε το παλιό», ανέφεραν χαρακτηριστικά οι ίδιοι κύκλοι, υπενθυμίζοντας επιπλέον, ότι πριν τα Χριστούγεννα ο Τ. Θεοδωρικάκος υπέστη μία ακόμα πολιτική μείωση, με την ακύρωση από τον αναπληρωτή υπουργό Οικονομικών Θοδωρή Σκυλακάκη, της ρύθμισης των χρεών στους ΟΤΑ σε 120 δόσεις, λίγες ώρες πριν ψηφιστεί στη Βουλή. Αυτό ήταν και το τελικό μήνυμα από το Μαξίμου, για την τύχη του στην κυβέρνηση, το οποίο επιβεβαιώθηκε με τις σημερινές ανακοινώσεις.\nΑνάρτηση χωρίς Μητσοτάκη\nΧωρίς την παραμικρή αναφορά στον πρωθυπουργό Κυριάκο Μητσοτάκη είναι η πρώτη δημόσια δήλωση του Τάκη Θεοδωρικάκου, μετά την ανακοίνωση της καθαίρεσής του από το υπουργικό συμβούλιο. Μάλιστα, στην ανάρτησή του social media με νόημα ευχαριστεί τον απλό κόσμο της Ν.Δ. για τις μάχες «ιδίως στα δύσκολα χρόνια της αντιπολίτευσης» και δηλώνει ότι θα συνεχίσει τον αγώνα ως βουλευτής της παράταξης «για τις ιδέες της ελευθερίας, της αλληλεγγύης και του υπεύθυνου πατριωτισμού».\nΕκφράζω τις θερμές ευχές μου, στους συναδέλφους που αναλαμβάνουν το υπουργείο Εσωτερικών. Θα έχουν την αμέριστη στήριξή μου, στην υλοποίηση των υπολοίπων μεταρρυθμίσεων που έχουμε δρομολογήσει.\nΕπόμενο άρθροΗ IAEA επιβεβαίωσε την έναρξη της διαδικασίας εμπλουτισμού ουρανίου στο 20% από το Ιράν


Εξοικονομώ κατ' οίκον ΙΙ - Απορίες\n> Συζητήσεις > Εργασίες > Μηχανολογικά > ΚΕΝΑΚ > Εξοικονομώ κατ' οίκον ΙΙ - Απορίες\nΑποτελέσματα: 1 έως 17 από σύνολο 17\nΘέμα: Εξοικονομώ κατ' οίκον ΙΙ - Απορίες\nΕχει ανοιχτει αλλο Θέμα για το προγραμμα "ΕΞΟΙΚΟΝΟΜΗΣΗ ΚΑΤ’ ΟΙΚΟΝ II" η συνεχιζουμε εδω τις ερωτησεις;\nΘέλω να μου πει καποιος αν γνωριζει που μπορω να βρω τα Παραρτηματα του νεου προγραμματος.\nΔεν δημοσιεύθηκαν ακόμη.\nΤο ισόγειο διαμέρισμα πολυκατοικίας (Δύο ανεξάρτητων οροφοδιαμερισμάτων) είναι απολύτως νόμιμο και θέλει να ενταχθεί στο πρόγραμμα "ΕΞΟΙΚΟΝΟΜΩ ΙΙ". Όμως στον ακάλυπτο που είναι εξ αδιαιρέτου υπάρχουν παραβάσεις που είναι: Α) Η επέκταση υπάρχοντος γκαράζ που ανήκει στην ιδιοκτησία του ισογείου, Β) Έχει κατασκευαστεί εξώστες στον Α' όροφο που δεν υπήρχε στην άδεια με τη προβολή του στον ακάλυπτο, Γ) Η σκεπή στο δώμα δεν κατασκευάσθηκε και κατασκευάσθηκε απόληξη κλιμακοστασίου. Είναι δυνατή η ένταξή του στο πρόγραμμα με τις υπερβάσεις που υπάρχουν στον ακάλυπτο; Ευχαριστώ\nΤελευταία επεξεργασία από τον χρήστη αλε : 17.03.2018 στις 13:35\nΘεωρώ πως ναι.\n_ Είναι δεδομένο πως υπάρχουν αυθαιρεσίες.\n_ Τη βεβαίωση νομιμότητας σύμφωνα με τον πρόγραμμα δεν τη δίνει ο μηχανικός, ούτε ο ενεργειακός επιθεωρητής ούτε ο σύμβουλος έργου. Τη δηλώνει ο αιτών.\n_ Ο έλεγχος που θα γίνει είναι στο εμβαδόν των χώρων της αιτούμενης κατοικίας μεταξύ ΠΕΑ και Ε1-Ε9.\nΚαλησπέρα, μπορεί κάποιος συνάδελφος να μου απαντήσει για ποιο λόγο κάποιες αιτήσεις μου στο εξοικονομώ τέθηκαν στην κατάσταση: 03.β Ειδική περίπτωση αίτησης ?\nΕπίσης εμφανίζει το ακόλουθο μήνυμα Η αίτησή σας έχει χαρακτηριστεί ως «Ειδική Περίπτωση», έχει προωθηθεί στο Δικαιούχο και βρίσκεται σε διαδικασία ελέγχου.\nΈχω κάνει οριστική υποβολή.. Μήπως έκανα κάτι λάθος?\nΓράφω εδώ για την απορία που έχουν διατυπώσει και άλλοι συνάδελφοι για το αν ένας ιδιοκτήτης ενός μικρού κτιρίου με π.χ. 3 κατοικίες μπορεί να το βάλει στο Εξ ιι ως κτίριο. Έστω ότι είναι κύριες κατοικίες και οι τρεις.\nΔυστυχώς ακόμα και μετά την 2 διευκρινιστική ερώτηση του υπουργείου και πάλι είναι ανοικτό σε ερμηνεία.\nΤελικώς υπάρχει κάποιος που είτε να ολοκλήρωσε τέτοιου είδους αίτηση ή να πήγε στο ΥΠΕΚΑ και να έλαβε μια αξιόπιστη απάντηση?\nΘεωρώ πως ναι, είχα μια τέτοια περίπτωση που την προχώρησα κανονικά χωρίς πρόβλημα.\nΤελευταία επεξεργασία από τον χρήστη leodra : 28.03.2018 στις 20:21\nΑρχική ανάρτηση από xenia chatz\n'Εχω το ίδιο θέμα, όπως ένας γνωστός μου ακόμα. Τα δικά μας ακίνητα, αποκτήθηκαν Πέρσι και φέτος και δεν έχει γίνει φορολογική δήλωση μετά την απόκτηση του. Από όσο διάβασα, ο λόγος είναι αυτός. Πιθανών να έχεις το ίδιο θέμα\nΤελευταία επεξεργασία από τον χρήστη Ismail : 29.03.2018 στις 13:39\nμονοκατοικια ή πολυκατοικια; -μηδενικο εισοδημα- συνιδιοκτησια\nσυναδελφοι κολλησα...εχω δυο διαμερισματα στην ιδια πολυκατοικια. Το Γ1 και Το Γ2\n1.γενικα ενα διαμερισμα τετραοροφης πολυκατοικιας μπαινει στην κατηγορια μονοκατοικια. ΣΩΣΤΑ;\n2.Οταν το εισοδημα του ιδιοκτητη (πληρης 100% για το Γ1) ειναι 0 € μπορει να μπει στο προγραμμα; μπαινει και ενας εγγυητης; Αυτο το διαμερισμα το εκμισθωνει σε αλλον για τον οποιον ειναι κυρια κατοικια.\n3. Ο παραπανω ιδιοκτητης ειναι στο αλλο Γ2 διαμερισμα συνιδιοκτητης με την αδερφη του (πληρης απο 50%) και επισης το εκμισθωνουν σε αλλον για τον οποιον ειναι κυρια κατοικια. Σε αυτο το διαμερισμα μπορει να μπει η αδερφη του; Αν ναι ο συνιδιοκτητης που εχει το 50% και κανει αιτηση για το αλλο διαμερισμα που προανεφερα, αποκλειεται σε ενα απο τα δυο; (μια αιτηση ανα ΑΦΜ) ή δεν παιζει ρολο;\nΣυγγνωμη για την εκταση. Ευχαριστω εκ των προτερων\n1. Όχι, ένα διαμέρισμα πολυκατοικίας είναι διαμέρισμα.\n2. Ναι, μπορεί να μπει στο πρόγραμμα, δεν υπάρχει κάτω όριο εισοδήματος.\nΜπορούν να ενταχθούν και ενοικιαζόμενα διαμερίσματα, αρκεί να είναι δηλωμένα ως κύρια κατοικία από τους ενοικιαστές.\nΤο δάνειο από την τράπεζα δεν είναι υποχρεωτικό για αιτούντες με μηδενικά εισοδήματα. Το αν θα το δώσει ή όχι μια τράπεζα χωρίς εγγυητή είναι δικό της θέμα, δεν είναι απαίτηση του προγράμματος.\n3. Ναι, μπορεί την αίτηση να την κάνει η αδερφή του χωρίς να απαγορεύεται στον αδερφό να κάνει αίτηση για το Γ1.\nΓεια σας συνάδελφοι και χρόνια πολλά.\nΈχω μια απορία διαδικαστικής φύσης σχετικά με το νέο εξοικονομώ και συγκεκριμένα με την υλοποίηση εξωτερικής θερμομόνωσης στην κατοικία πελάτη μου.\nΕίμαι πολιτικός μηχανικός με ΑΠΥ και δεν μπορώ να κόβω αποδείξεις λιανικής για πώληση προϊόντων και εξοπλισμών. Αυτό σημαίνει, σύμφωνα πάντα με τις προδιαγραφές του νέου εξοικονομώ, ότι δεν μπορώ να πουλήσω εγώ στον πελάτη μου το σύστημα της εξωτερικής θερμομόνωσης.\nΤο μόνο που μπορώ να κάνω είναι να κόψω μια ΑΠΥ στο τέλος των εργασιών, για την επίβλεψη του έργου και την τοποθέτηση του συστήματος.\nΟ πελάτης μου όμως, ο οποίος υλοποιεί το έργο με ίδιους πόρους, μου έχει μεταφέρει το σύνολο των χρημάτων στον λογαριασμό μου. Η ερώτηση είναι η εξής:\n- Μπορώ εγώ με την σειρά μου να πληρώσω τον έμπορο-προμηθευτή του συστήματος και στα παραστατικά του-δελτία αποστολής αυτός να βάλει ως δικαιολογία τα στοιχεία του πελάτη μου? Δλδ να πληρώσω εγώ τον προμηθευτή αντί για τον πελάτη μου.\n- Μπορώ να του πουλήσω εγώ τα προϊόντα που ήδη έχω αγοράσει στο όνομά μου, με δελτίο αποστολής, όμως, στον τόπο του έργου? Έπειτα θα ενσωματώσω εργασία και πώληση προϊόντων σε ένα ΑΠΥ, όπως δλδ συνηθίζουμε σε κοινά οικοδομικά έργα.\n- Να επιστρέψω τα χρήματα που αντιστοιχούν στην προμήθεια στον πελάτη μου και αυτός με την σειρά του να πραγματοποιήσει εκ νέου την αγορά των υλικών? (τα υλικά βέβαια έχουν τοποθετηθεί).\nΠαρακαλώ για τις απόψεις σας, εφόσον έχετε εμπειρία σε αυτό το θέμα και έχετε αντιμετωπίσει κάτι αντίστοιχο. Προσπαθώ να επικοινωνήσω με το υπουργείο, αλλά δεν τα καταφέρνω και δεν έχω πάρει κάποια αξιόπιστη απάντηση από κάποιον συνάδελφο.\nΤα τιμολόγια θα πρέπει να τηρούν τις προδιαγρασφές που αναφέρει ο οδηγός του προγράμματος προκειμένου να γίνου αποδεκτά.\nΆρα, θα πρέπει να αναφέρονται τα στοιχεία του αιτούντος ως πελάτη και τα στοιχεία διεύθυνση του ακινήτου του για το οποίο έγινε η αίτηση ενεργειακής αναβάθμισης.\nΗ πληρωμή πρέπει να γίνει μέσω του τραπεζικού συστήματος σε επαγγελματικό λογαριασμό του προμηθευτή.\nΑν η πληρωμή γίνει από εσένα αλλά αναφέρεται στην αιτιολογία το όνομα του αιτούντα, δεν νομίζω να υπάρχει πρόβλημα.\nΜηχανικός Δομικών Έργων Τ.Ε\nΣτην δική μου περίπτωση τα τετραγωνικά μέτρα που έχουν εγκριθεί προς παρέμβαση είναι περισσότερα από τα πραγματικά τετραγωνικά που πραγματοποιηθήκανε στα κουφώματα. Εάν βάλω στο 2ο ΠΕΑ τα πραγματικά της παρέμβασης θεωρείται ότι θα υπάρξει πρόβλημα ως προς την έγκριση ή θα πρέπει ο αλουμινάς να κουμπώσει στο τιμολόγιο πάνω στα δικά μου τετραγωνικά μέτρα?\nΤελευταία επεξεργασία από τον χρήστη spy1612 : 21.01.2019 στις 18:05\nΣτο ΠΕΑ πρέπει να αποτυπώνουμε ό,τι ακριβώς βλέπουμε κατά την αυτοψία.\nΕιδικά στο 2ο ΠΕΑ διότι αποτυπώνει τη σημερινή-τελική κατάσταση, αυτή που θα δουν και οι ελεγκτές, αν και όταν έρθουν.\nΚατ' επέκταση και το τιμολόγιο των υλικών πρέπει να συνάδει με αυτά που καταγράφονται στο 2ο ΠΕΑ.\nΠρόβλημα δεν νομίζω ότι θα δημιουργηθεί καθότι η εγκριθείσα δαπάνη είναι μεγαλύτερη της υλοποιημένης.\nΣε ευχαριστώ για την γνώμη σου!\nΕξοικονομώ κατ' οίκον - Απορίες\nΑπό το μέλος milt στη θεματική κατηγορία ΚΕΝΑΚ\nΤελευταία Ανάρτηση: 18.10.2015, 18:08\nΑναστολή προγράμματος εξοικονομώ κατ οίκον\nΑπό το μέλος teosav στη θεματική κατηγορία ΚΕΝΑΚ\nΤελευταία Ανάρτηση: 15.03.2013, 09:51\nΔιαφορετική ΠΕ στο ΚΑ του εξοικονομώ κατ' οίκον\nΑπό το μέλος giokalt στη θεματική κατηγορία ΚΕΝΑΚ\nΤελευταία Ανάρτηση: 01.02.2013, 17:12\nΧθες, 11:40 in Επιμόρφωση\nΌλες οι ώρες είναι GMT +3. Αυτήν την στιγμή η ώρα είναι 20:55.


ΓΙΩΡΓΟΣ ΖΑΧΑΡΑΚΗΣ: Διαπραγμάτευση με την Ευρώπη σε τεντωμένο σχοινί…\nΔεν πρέπει να υπάρχει καμία αμφιβολία ότι η διαπραγμάτευση που επιχειρεί η ελληνική κυβέρνηση γίνεται σε εξαιρετικά δύσκολες συνθήκες. Τα χρονικά της περιθώρια και τα χρηματικά της διαθέσιμα είναι περιορισμένα. Επί πλέον ο συσχετισμός δυνάμεων μεταξύ της Ελλάδας και των δανειστών είναι απολύτως άνισος. Τί είναι λοιπόν αυτό που δίνει στην Ελλάδα κάποιες αμυδρές έστω πιθανότητες μιας περιορισμένης επιτυχίας; Ο πρώτος παράγοντας που ενισχύει κάπως την ελληνική θέση, είναι ότι το αίτημά μας για αναθεώρηση του εφαρμοζόμενου προγράμματος, μοιάζει πλέον με την έξοδο ενός απελπισμένου. Μπορεί πολλοί στο εσωτερικό να μην συμμερίζονται αυτή την άποψη, θεωρώντας ότι έστω και με μεγάλο κόστος η χώρα έχει πλέον σταθεροποιηθεί, αλλά εξ ίσου πολλοί και μάλλον περισσότεροι – όπως έδειξαν οι εκλογές – ήδη βρίσκονται σε τέτοια κατάσταση, ώστε να μην έχουν πλέον κάτι να χάσουν. Αυτό είναι κάτι που το ξέρουν και οι δανειστές. Δεν τους συγκινεί βέβαια ιδιαίτερα, αλλά μάλλον τους κάνει να πιστεύουν ότι αυτή τη φορά οι Έλληνες θα το παλέψουν σκληρά.\n- Πρώτον, μια ελάφρυνση χρέους – όχι με τη μορφή του άμεσου «κουρέματος» το οποίο αποκλείω – αλλά με τη μορφή της μετάθεσης πληρωμών («επιμήκυνση») και της σταθεροποίησης των επιτοκίων σε χαμηλά επίπεδα. Ιδανικά θα μπορούσαμε να διαπραγματευτούμε μια σύνδεση των πληρωμών με μια ρήτρα ανάπτυξης.\n- Δεύτερον, μια χαλάρωση των δημοσιονομικών στόχων για τα υπερβολικά δημοσιονομικά πλεονάσματα του 4,5% που μας ζητούν οι δανειστές. Σε αυτό η ελληνική πλευρά είχε τουλάχιστον λεκτικά σύμμαχό της και τον Αμερικανό Πρόεδρο, ο οποίος (ορθά) δήλωσε ότι δεν μπορείς να πιέζεις συνεχώς μια χώρα που βρίσκεται σε τόσο βαθιά ύφεση.\n- Τρίτον, μιας κάποιας μορφής συμφωνία για χρηματοδότηση ενός αναπτυξιακού σχεδίου το οποίο στο πλαίσιο της διαπραγμάτευσης πρέπει να υποβάλουμε στους εταίρους μας.


ΜΥΤΙΚΑΣ PRESS: Κυκλοφόρησε το βιβλίο του Βασίλη Ζαγκότα: «Η Πολυαισθητηριακή Δυναμική της Εικόνας στη Διδακτική Διαδικασία».\nΗ Πολυαισθητηριακή Δυναμική της Εικόνας στη Διδακτική Διαδικασία Έρευνα στο Σχολικό Εγχειρίδιο Ιστορίας της ΣΤ' Τάξης του Δημοτικού Σχολείου. Συγγραφέας: Ζαγκότας Βασίλειος. Εκδότης: Εκδόσεις Κυριακίδης.\nΜΥΤΙΚΑΣ PRESS: Συγχαρητήρια Βασίλη..., υγεία και πάντα δημιουργικός...


Ιανουάριος – Φεβρουάριος 2007 από το βιβλίο “Με το Φως της πανσελήνου ΙΙ” της Πέγκυ Χριστοφή. | faroshelp.gr\nΙανουάριος – Φεβρουάριος 2007 από το βιβλίο “Με το Φως της πανσελήνου ΙΙ” της Πέγκυ Χριστοφή.\nΌταν σας απευθύνεται η Αλήθεια κρατείστε ανοιχτά τα μάτια και τ’αυτιά σας.\nΣε τι σας ωφελεί να κρύβεσθε; Πώς είναι δυνατόν να κρύβεσθε απο τον Εαυτό σας; Νομίζετε πως είναι δυνατόν;\nΔεν έχετε να φοβηθείτε τίποτε απο την Αλήθεια. Κρατηθείτε όμως μακρυά από την ιδέα σας γι Αυτήν.\nΣωπάστε τις πεποιθήσεις σας που θορυβούν. Σωπάστε τα συναισθήματά σας, εάν υποβάλλουν σκέψεις δύσοσμες: Ό,τι μυρίζει κατάκριση, αυταρέσκεια, οίκτο, αφήστε το να σβήσει και να χαθεί. *\nΝα μην πιστεύετε το κακό αδελφοί, να μην του δίνετε την Δύναμή σας.\nΕάν διατείνεστε πως πιστεύετε στην Εξουσία του Κυρίου, του Πατρός, μείνετε συνεπείς προς τον εαυτό σας: Δεν έχει εξουσία το κακό, δεν έχει Δύναμη, δεν έχει Υπόσταση εντός της Αληθείας.\nΝα πιστεύετε στην Εξουσία του Κυρίου, να Πιστεύετε την Εξουσία της Αληθείας, έτσι να εξουδετερώνετε το κακό που φαντασθήκατε ή που άλλοι φαντάσθηκαν, έτσι ν’Απελευθερώνετε και Ελευθερώνεσθε. Στην Εξουσία της Αληθείας, στην Εξουσία Εαυτού.\nΟι λόγοι δίνονται για να στοχάζεσθε και ν’αναζητάτε.\nΕνεργός Νοημοσύνη ας οδηγεί την βίωση. Στην Ευλογία της Αληθείας.\n* Η κατάσταση κατά την οποία τα συναισθήματα υποβάλλουν σκέψεις στον νου, αποτελεί εσφαλμένη πολικότητα μεταξύ των φορέων, – μία κατάσταση παράνομη, που τρέφει και συντηρεί την σύγχυση του αστρικού.\nΜπαίνοντας στον δρόμο της αναζήτησης Αληθείας, έχουμε να απαλλάξουμε τον εαυτό μας από σειρά εσφαλμένων τρόπων, παρατηρώντας τις λειτουργίες των φορέων μας και επανεκπαιδεύοντας τους.\n“Ανοίγοντας στο Φως της Ψυχής” ο Άνω Νους εκπαιδεύει τον νου, ο οποίος με την σειρά του εκπαιδεύει τον εαυτό του και τους υποκειμένους του φορείς (συναισθηματικό, αιθερικό διπλό, φυσικό). Ο νους λοιπόν μαθαίνει να παρατηρεί και να επεμβαίνει καθοδηγώντας και διαχειριζόμενος τις συναισθηματικές καταστάσεις, αντί να δέχεται συναισθηματικές υποβολές. Σέβεται τα συναισθήματα αλλά είναι υπεύθυνος γι αυτά όπως ένας αμαξάς για τα άλογά του.\nΣτην προκειμένη περίπτωση, ο νους παρατηρώντας “δυσοσμία” κάποιων σκέψεων, έχει να τις αφήσει να σβήσουν και να χαθούν. Τούτο αποδυναμώνει τα συναισθήματα, – υποβολείς αυτών των σκέψεων και αντιμετωπίζει αποτελεσματικώς τις “ρίζες θυμαπάτης” καθαρίζοντας και επανεκπαιδεύοντας τον συναισθηματικό φορέα.\nΟι ρίζες θυμαπάτης: κρίση/επίκριση/κατάκριση προς τρίτους και προς εαυτόν, θαυμασμός – αυταρέσκεια, οίκτος – αυτολύπηση.


14 τρόποι για να ηρεμήσεις αμέσως | womannow.gr | Oμορφιά, Μόδα, Ψυχολογία, Άντρες, Καριέρα, Παιδί, Συνταγές, Διατροφή και όλα όσα Ενδιαφέρουν μια Γυναίκα με Στυλ!\nΤρέχεις από το πρωί να τα προλάβεις όλα. Στη δουλειά η πίεση είναι αφόρητη, τα τηλέφωνα δε σταματούν να χτυπούν και στο σπίτι όταν επιστρέφεις χρειάζεται να ασχοληθείς με δουλειές κι υποχρεώσεις που μπορεί να έχουν μείνει πίσω. Μέσα σ΄όλ΄αυτά φυσικό είναι να υπάρξουν στιγμές εκνευρισμού, μεγάλου άγχους που να χρειάζεσαι να ηρεμήσεις και δεν ξέρεις τον τρόπο. Ή να κάνεις ένα διάλειμμα στο γραφείο ή στο σπίτι για να βρεις ξανά το κέντρο σου, να χαλαρώσεις και να χαμογελάσεις. Σου έχουμε μερικούς τρόπους για να ηρεμήσεις που έχουν σίγουρα και άμεσα αποτελέσματα όταν το χρειάζεσαι. Δοκίμασέ τους!\n1. Φάε ένα κομμάτι μαύρης σοκολάτας- Έχει αποδειχθεί πως βοηθάει πολύ στη βελτίωση της διάθεσης και σε χαλαρώνει\n2. Άκου Μότσαρτ- Μια οποιαδήποτε χαλαρωτική μουσική θα σου κάνει καλό, όμως ειδικά ο Μότσαρτ επειδή "μιλάει" στον εγκέφαλό σου, θα σε ηρεμήσει αμέσως.\n3. Κάνε μια στάση γιόγκα- Δεν χρειάζεται να ξέρεις γιόγκα ή να κάνεις ολόκληρο μάθημα από το you tube. Μια στάση, αρκεί για να ηρεμήσεις αμέσως. Διάλεξε αυτή που σε κάνει να νιώθεις πιο όμορφα και μπορείς να την κάνεις εύκολα.\n4. Κάνε 10λεπτο διαλογισμό- Αυτός είναι ο καλύτερος τρόπος για να χαλαρώσεις και να ηρεμήσεις, αλλά χρειάζεται αυτοσυγκέντρωση και 10 λεπτά που κανένας και τίποτε δεν θα σε ενοχλήσει. Τι λες θα το δοκιμάσεις;\n5. Πήγαινε μια βόλτα- Ακόμη και να κάνεις μια βόλτα στο τετράγωνο γύρω από το σπίτι σου, ή στο κοντινό πάρκο, το να πάρεις καθαρό αέρα θα σε ηρεμήσει.\nΔΙΑΒΑΣΤΕ ΑΚΟΜΗ: 10 ΤΡΟΠΟΙ ΓΙΑ ΝΑ ΚΑΤΑΠΟΛΕΜΗΣΕΤΕ ΤΟ ΑΓΧΟΣ\n6. Κάνε μασάζ- Δεν είναι ίσως και τόσο εύκολο να φύγεις από το γραφείο και να ψάχνεις spa να σου κάνουν μασάζ, όμως αν βρίσκεσαι σε μια περίοδο έντασης το να κλείσεις ραντεβού για ένα χαλαρωτικό μασάζ θα σε κάνει πραγματικά να νιώσεις άλλος άνθρωπος. Επίσης μπορείς να ζητήσεις από τον σύντροφό σου να σου κάνει μασάζ, καθώς η επαφή των χεριών του με το δέρμα σου θα σε χαλαρώσουν πολύ.\n7. Άφησε κάποιον να σε φροντίσει- Πήγαινε να φας έξω, να πιεις ένα καφέ, να φτιάξεις τα μαλλιά σου στο κομμωτήριο\n8. Επικεντρώσου στα ωραία πράγματα που έχεις στη ζωή σου- Κάνε μια λίστα, γραπτώς και σημείωσε όλα όσα έχεις σήμερα. Όσα έχεις καταφέρει, όσα έχεις πετύχει είναι δικά σου, πρέπει να το συνειδητοποιήσεις, να το χαρείς κι έτσι διαβάζοντας τα μετά, πραγματικά θα ηρεμήσεις και θα χαμογελάσεις.\n9. Ανάπνευσε βαθιά- Βαθιές αναπνοές από το διάφραγμα είναι στα top αυτών που μπορείς να κάνεις για να ηρεμήσεις αμέσως!\n10. Κάνε ένα διάλειμμα- Ό,τι κι αν κάνεις, όσο επείγον κι αν είναι, επιτέλους ας περιμένει. Δώσε προτεραιτότητα στον εαυτό σου, κάνε ένα διάλειμμα γιατί το χρειάζεσαι!\nΔΙΑΒΑΣΤΕ ΑΚΟΜΗ: ΠΩΣ ΘΑ ΧΑΛΑΡΩΣΕΤΕ ΜΕΤΑ ΑΠΟ ΜΙΑ ΚΟΥΡΑΣΤΙΚΗ ΗΜΕΡΑ\n11. Δες κάτι στην τηλεόραση ή στο you tube- Με αυτόν τον τρόπο θα ξεχαστείς, θα πάψεις να σκέφτεσαι αυτό που σε απασχολεί κι έπειται από κανένα μισάωρο θα είσαι πολύ πιο ήρεμη.\n12. Koυνήσου- Τι εννοούμε; Σήκω από την καρέκλα σου, χόρεψε, πήδα (ναι επι τόπου σα να κάνεις σχοινάκι). Ο πιο αποτελεσματικός τρόπος των γκουρού της αυτοβελτίωσης για να ηρεμήσουν και να πάρουν ενέργεια είναι να πηδάνε σ΄ένα τραμπολίνο. Κάτι ξέρουν, έτσι δεν είναι;\n13. Μίλα με μια φίλη ή ένα φίλο σου- Ξέρεις πόσο λυτρωτικό είναι να μιλάς με την κολλητή ή τον κολλητό σου. Να εκφράζεις αυτό που νιώθεις, να λες αυτό που σε απασχολεί κι έτσι μετά από ένα τηλεφώνημα ή ένα καφέ, θα νιώθεις πολύ πολύ καλύτερα.\n14. Χάιδεψε ένα ζωάκι- Αν έχεις ένα κατοικίδιο ζωάκι δεν χρειάζεται να σου πούμε πως ένα χάδι κι ένα βλέμμα θα σε κάνουν να ηρεμήσεις αμέσως! Μάλλον ήδη το ξέρεις!\nΔΙΑΒΑΣΤΕ ΑΚΟΜΗ: 5 ΣΗΜΑΔΙΑ ΓΙΑ ΝΑ ΚΑΤΑΛΑΒΕΤΕ ΑΝ ΕΧΕΤΕ ΑΓΧΟΣ ΚΑΙ ΤΙ ΝΑ ΚΑΝΕΤΕ\nΜπες στη μεγάλη παρέα του womannow.gr κάνοντας Like στη σελίδα μας στο facebook για να παίρνεις ιδέες για μια ακόμη πιο όμορφη ζωή! Ακολούθησέ μας στο instagram για να σου δίνουμε έμπνευση!\nπως διώχνω το άγχος\nπως να ηρεμήσω τις σκέψεις μου\nπώς θα χαλαρώσω\nπώς να ηρεμήσω από το άγχος\nτι να κάνω όταν έχω νεύρα\nφαγητό για άγχος\nΜοιράσου το link:http://womannow.gr/n/4065


PERISTERI 2011: Πανηγυρίζει ο Ι.Ν. Αγίου Ελευθερίου Ν. Ζωής\nΠανηγυρίζει ο Ι.Ν. Αγίου Ελευθερίου Ν. Ζωής\nΤην Τετάρτη 14 Δεκεμβρίου στις 6 το απόγευμα με τον Μέγα Πανηγυρικό Εσπερινό αρχίζουν οι Ιερές Ακολουθίες της Ιεράς Πανηγύρεως του Ιερού Ναού Αγ. Ελευθερίου Νέας Ζωής Περιστερίου .\nΤην Πέμπτη 15 Δεκεμβρίου στις 7.30 το πρωί θα πραγματοποιηθεί πανηγυρική Αρχιερατική Θεία Λειτουργία ιερουργούντος του Σεβασμιωτάτου Μητροπολίτου Περιστερίου κ.κ. Χρυσοστόμου ,ενώ στις 5 το απόγευμα θα γίνει λιτάνευση της Ιεράς Εικόνας στις οδούς Κοσμά Αιτωλού, Παράσχου, Βύρωνος, Αγ Ελευθερίου ,Ι. Ναός και στην συνέχεια θα ψαλεί παράκληση.\nΑναρτήθηκε από peristeri2011 στις 4:58 μ.μ.


Ο Πολιτισμός Ως Μοχλός Ανάπτυξης - Dianeosis\nΟ Πολιτισμός Ως Μοχλός Ανάπτυξης\nΠώς θα μπορούσε η χώρα μας να αξιοποιήσει καλύτερα την πολιτιστική/δημιουργική βιομηχανία της; Η διαΝΕΟσις ανοίγει τη συζήτηση.\nΌπως έχει αποδειχτεί σε πολλές άλλες χώρες τις τελευταίες δεκαετίες, η πολιτιστική/δημιουργική βιομηχανία μπορεί να αποτελέσει μοχλό βιώσιμης ανάπτυξης, αναζωογόνησης περιοχών και αναπτυξιακό εργαλείο συνεισφέροντας, μεταξύ άλλων, στον τουρισμό και την απασχόληση. Με ποιους τρόπους θα μπορούσε η Ελλάδα να αξιοποιήσει αυτούς τους κλάδους, εκμεταλλευόμενη την πλούσια πολιτιστική της κληρονομιά και τη γεωγραφική της θέση;\nΗ διαΝΕΟσις ανοίγει τη συζήτηση για τη δημιουργική οικονομία με μια σειρά από άρθρα και έρευνες. Η πιο πρόσφατη είναι μια έρευνα για την κινηματογραφική παραγωγή στην Ελλάδα, που δημοσιεύτηκε το Δεκέμβριο του 2021. Η έρευνα καταγράφει την αυξημένη ζήτηση για την παραγωγή κινηματογραφικών παραγωγών και τηλεοπτικών σειρών στην Ελλάδα τα τελευταία χρόνια, τον αντίκτυπο της αύξησης αυτής στην τοπική οικονομία, αλλά και τα σημαντικά προβλήματα, όπως η έλλειψη καταρτισμένου προσωπικού, που αντιμετωπίζουν οι εταιρείες του κλάδου.\nΜπορείτε να διαβάσετε ολόκληρη την έρευνα εδώ και να δείτε μια συνοπτική καταγραφή των βασικών συμπερασμάτων εδώ.\nΔιαβάστε τη δημοσιογραφική έρευνα για την κινηματογραφικη παραγωγη στην ελλαδα\nΣΥΝΟΠΤΙΚΗ ΚΑΤΑΓΡΑΦΗ ΣΥΜΠΕΡΑΣΜΑΤΩΝ (PDF)\nΠαρακάτω μπορείτε να διαβάσετε ολόκληρη την αρθρογραφία της διαΝΕΟσις για τα θέματα του πολιτισμού και της δημιουργικής βιομηχανίας.\nΗ Κινηματογραφική Παραγωγή Στην Ελλάδα\nΓιατί γυρίζονται ολοένα και περισσότερες ξένες κινηματογραφικές ταινίες και τηλεοπτικές σειρές στην Ελλάδα; Αυτή είναι η ιστορία μιας μεγάλης -εν μέρει ανεκμετάλλευτης- οικονομικής ευκαιρίας.\nΟι Ευρωπαϊκές Πολιτικές Kαι Στρατηγικές Για Τον Πολιτιστικό Τομέα Μετά Την Πανδημία\nΟ πολιτιστικός τομέας βγαίνει από την πανδημία κλονισμένος, αλλά κατανοώντας επίσης ότι μια επιστροφή στο "πριν" δεν είναι εφικτή. Ο Χρήστος Καρράς γράφει για την ανάγκη μιας νέας δυναμικής εντός του τομέα, ώστε να υπηρετήσει αποτελεσματικά τη σημερινή κοινωνία.\nαρθρογραφια | Οικονομια, Πολιτισμός\nΕίναι Ο Πολιτισμός Η Βαριά Βιομηχανία Της Ελλάδας;\nΗ φράση ότι “ο πολιτισμός είναι η βαριά βιομηχανία της Ελλάδας”, αποδίδεται στη Μελίνα Μερκούρη κατά τη θητεία της στο υπουργείο Πολιτισμού. Ασφαλώς, η ίδια καθώς και όσοι έχουν έκτοτε χρησιμοποιήσει την έκφραση εννοούν ότι ο πολιτισμός είναι δυνητικά βαριά βιομηχανία στην Ελλάδα.


ΕΜΥ Καιρός: Έκτακτο δελτίο για σήμερα Κυριακή 20 Οκτωβρίου - ΕΚΚΛΗΣΙΑ ONLINE\nΚυριακή, 20 Οκτωβρίου 2019 09:10\nΑρχική » ΝΕΑ » ΕΜΥ Καιρός: Έκτακτο δελτίο για σήμερα Κυριακή 20 Οκτωβρίου\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: ο καιρός σήμερα Κυριακή 20 Οκτωβρίου 2019, σύμφωνα με το έκτακτο δελτίο που εξέδωσε η ΕΜΥ αναμένεται γενικά αίθριος. Τοπικά περιορισμένη ορατότητα ή τοπικές ομίχλες τις πρωινές ώρες. Άνεμοι στο Αιγαίο βόρειοι 3 με 5 μποφόρ.\nΗ πρόγνωση για σήμερα Κυριακή 20 Οκτωβρίου 2019, σύμφωνα με το έκτακτο δελτίο καιρού που εξέδωσε η ΕΜΥ.\nΆγιος Αρτέμιος ο Μεγαλομάρτυρας- Εορτή σήμερα 20 ΟκτωβρίουΘεία Λειτουργία ιερουργούντος του Οικουμενικού Πατριάρχη στο Άγιο Όρος\nΕΟΡΤΟΛΟΓΙΟ: Τι αναφέρει το εορτολόγιο του Σεπτεμβρίου για σήμερα 6 του μηνός, γιορτή του εν χωναίς Θαύματος του Αρχαγγέλου Μιχαήλ. Ποιοι γιορτάζουν σήμερα.


Το φροντιστήριο Διακρότημα στην Αλεξανδρούπολη διαπρέπει πανελλαδικά (βίντεο) - evros24.gr\nΤο φροντιστήριο Διακρότημα στην Αλεξανδρούπολη διαπρέπει πανελλαδικά (βίντεο)\nΜε έναν πλήρως ενημερωμένο τεχνολογικό εξοπλισμό, με σύγχρονες μεθόδους μάθησης και εκπαίδευσης και με ένα σύστημα διδασκαλίας που αποφέρει εξίσου σημαντικά αποτελέσματα τόσο με την εξ αποστάσεως μάθηση όσο και με τη φυσική παρουσία των μαθητών και μαθητριών, το φροντιστήριο Διακρότημα στην Αλεξανδρούπολη συνεχίζει να διαγράφει ανοδική πορεία στην Ελληνική εκπαίδευση. Μάλιστα, το Maison Decoration κατέδειξε τον ίδιο τον χώρο του φροντιστηρίου ως ένα αρχιτεκτονικό δημιούργημα.\nΓια το φροντιστήριο, τις νέες συνθήκες εκπαίδευσης και για τις επιδόσεις των μαθητών εν μέσω πανδημίας έκανε λόγο ο φυσικός και διευθυντής του φροντιστηρίου Διακρότημα της Αλεξανδρούπολης, Κώστας Μπακαλάκης, μιλώντας στον δημοσιογράφο και ραδιοφωνικό παραγωγό, Σάκη Σταυρίδη.\nΟ Κώστας Μπακαλάκης μιλά στον Σάκη Σταυρίδη\nΕκτός από τη σχεδίαση του χώρου, πώς είναι εξοπλισμένος τεχνολογικά ο χώρος του φροντιστηρίου;\nΚώστας Μπακαλάκης: Είναι εξοπλισμένος με την τελευταία λέξη της τεχνολογίας, έχουμε υπολογιστές που είναι φτιαγμένοι ακριβώς για τις διεργασίες που κάνουμε, έχουμε διαδραστικούς προτζέκτορες, και σε όλες τις εργασίες υπάρχουν αντίστοιχα μεγάλες οθόνες. Έχουμε διαμορφώσει τους χώρους για να είναι άρτια εξοπλισμένοι και για τα διαδικτυακά μας μαθήματα. Ένας καθηγητής λχ μπορεί σε μια οθόνη να βλέπει τους μαθητές του/της, σε μια άλλη να έχει τον πίνακα, και να έχει και μια ηλεκτρονική γραφίδα για να γράφει τις ασκήσεις. Μαζί με αυτό, έχουμε και άψογες ταχύτητες ίντερνετ.\nΟι καθηγητές άρα είναι εκεί;\nΚΜ: Είναι εκεί. Αυτό είναι ένα πραγματικό επίτευγμα που έχουμε καταφέρει, το φροντιστήριο Διακρότημα δεν έχει βγάλει ούτε έναν καθηγητή σε αναστολή. Λειτουργούμε πλήρως, σαν να ήταν όλα τα παιδιά εκεί. Με τον κατάλληλο εξοπλισμό και με όλα τα μέτρα υγειονομικής ασφάλειας (οι αίθουσες απολυμαίνονται μετά από κάθε μάθημα), οι καθηγητές διεξάγουν τα μαθήματά τους διαδικτυακά από τον χώρο του φροντιστηρίου.\nΜε ανοιχτή την κάμερα και στα παιδιά;\nΚΜ: Όλοι οι μαθητές έχουν ανοιχτή την κάμερα κατά τη διάρκεια του μαθήματος, έτσι προσομοιάζεται μια πραγματική τάξη. Μάλιστα, βλέπουν και τους συμμαθητές και τις συμμαθήτριές τους. Βλέπουμε τις εκφράσεις των μαθητών όταν παραδίδουμε ένα μάθημα. Ταυτόχρονα, και οι μαθητές βλέπουν τους καθηγητές καθώς και τον πίνακα. Μάλιστα, σε δύο λεπτά μετά το τέλος του μαθήματος, οι μαθητές λαμβάνουν όλο το μάθημα και τις σημειώσεις ηλεκτρονικά.\nΘα μπορούσε λχ ένας μαθητής από την Κρήτη να συμμετέχει στα φροντιστηριακά μαθήματα στο Διακρότημα της Αλεξανδρούπολης;\nΚΜ: Αυτό είναι ήδη πραγματικότητα. Μάλιστα, το 20% των μαθητών μας δεν το έχουμε δει ποτέ από κοντά. Έχουμε μαθητές από όλες τις περιοχές του Έβρου, και από τις απομακρυσμένες που είτε δεν είχαν φροντιστήριο είτε ήθελαν ένα φροντιστήριο μεγαλύτερης ποιότητας, έχουμε μαθητές από την Αθήνα, από την Κρήτη, από τη Σίφνο και πολλές άλλες περιοχές της Ελλάδας.\nΜε τα σημερινά δεδομένα, γίνονται διαγωνίσματα στο φροντιστήριο;\nΚΜ: Είναι μια πολύ σημαντική διαδικασία τα διαγωνίσματα καθώς δίνουν τη δυνατότητα στους καθηγητές να αντιληφθούν την πρόοδο των μαθητών και κατά πόσο έχουν αφομοιώσει την ύλη. Έχουμε έναν ιδιαίτερο τρόπο διεξαγωγής των διαγωνισμάτων: δίνονται σε πραγματικό χρόνο σε όλους τους μαθητές ταυτόχρονα, με τους καθηγητές να βρίσκονται στο φροντιστήριο και να επιτηρούν. Μάλιστα, τα διαγωνίσματα στο Διακρότημα γράφονται ταυτόχρονα από τους μαθητές όλων των φροντιστηρίων Διακρότημα πανελλαδικά, δεν τα βάζει ξεχωριστά κάθε καθηγητής – είναι μια προσομοίωση των πανελλαδικών εξετάσεων, ακόμα και για τους μαθητές της Α’ Λυκείου.\nΠώς γίνεται η διαχείριση του χρόνου;\nΚΜ: Είναι ένα πολύ σημαντικό κομμάτι. Τα παιδιά δυσκολεύονται να διαχειριστούν το χρόνο από το σπίτι, έχουν αλλάξει οι ρυθμοί τους. Πρέπει να δώσουν μεγάλη σημασία να φτιάξουν ξανά ένα νέο πρόγραμμα εκμετάλλευσης του χρόνου τους. Μάλιστα, παραπάνω από 100 μαθητές παρακολούθησαν ένα πρόσφατο σεμινάριο που συν-διοργανώσαμε με άλλα φροντιστήρια για τη σωστή διαχείριση του χρόνου, το οποίο ενημερωθήκαμε ότι βοήθησε πολύ.\nΘεωρείτε ότι έχει χαθεί η επαφή των γονιών με τους εκπαιδευτικούς;\nΚΜ: Έχουμε πάρα πολλούς τρόπους επικοινωνίας. Ενημερώνουμε καθημερινά για κάθε ώρα μαθήματος ένα σύστημα, με τον γονέα να μπορεί να δει τις επιδόσεις του παιδιού του κάθε δεδομένη στιγμή. Μάλιστα, στην πρόσφατη ενημέρωση γονέων που έγινε μέσω του συστήματος ZOOM συμμετείχαν 85% των γονέων.\n«Μένουν πίσω» αναφορικά με τη διάθεση και την εκπαίδευση τα παιδιά λόγω της πανδημίας;\nΚΜ: Το αποτέλεσμα δεν είναι το ίδιο για κάθε μαθητή. Είδαμε παιδιά να εξελίσσονται πολύ γρήγορα, κάποια απέδωσαν περισσότερο. Κάποια δυσκολεύτηκαν στην αρχή – ωστόσο, μεγάλο ποσοστό των παιδιών έχουν βελτιώσει τις επιδόσεις και έχουν προσαρμοστεί…αξίζει να αναφερθεί ότι τα μαθήματα των παιδιών γίνονται μπροστά από τον υπολογιστή – θα ήταν θετικό η επιβράβευση των μαθητών στο σπίτι να είναι μακριά του υπολογιστή, είτε με μια μετακίνηση (με τους κανόνες ασφαλείας) είτε κάποιο βιβλίο.\nΠώς σχεδιάζετε την επάνοδο των μαθητών στο φροντιστήριο;\nΚΜ: Νομίζω ότι δε θα αλλάξει κάτι τόσο ουσιώδες – λειτουργούμε σαν να είναι εκεί τα παιδιά, θα συνεχίζει να υπάρχει ο εξοπλισμός και μετά την επάνοδο των μαθητών. Εκτίμησή μου είναι ότι αυτό δε θα γίνει γρήγορα ούτε και πολύ απότομα. Άλλωστε, λειτουργούσε με όλα τα απαραίτητα μέτρα και στο πρώτο lockdown…Δεν έχει χαθεί ούτε μία ώρα μαθήματος.\nΠώς φαντάζεστε την εκπαίδευση μετά από 10 χρόνια;\nΚΜ: Με τις συνθήκες που ζήσαμε, είδαμε ότι τα παιδιά, οι γονείς και οι εκπαιδευτικοί προσαρμόστηκαν μέσα σε λίγες μέρες στα νέα δεδομένα. Αν και δεν ξέρω πώς θα είναι η εκπαίδευση σε 10 χρόνια, γνωρίζω ότι όλοι θα προσαρμοστούν με μεγάλη ταχύτητα στην κατάσταση.\nΤο Διακρότημα βρίσκεται στην Αλεξανδρούπολη, στη Λ. Δημοκρατίας & Αρκαδιουπόλεως 18, στον 1ο και 2ο όροφο. Το τηλέφωνο επικοινωνίας είναι 25510 277720. Οι ενδιαφερόμενοι μπορούν να κάνουν και διαδικτυακή εγγραφή. Η ενημέρωση των παρεχόμενων υπηρεσιών του Φροντιστηρίου διαρκεί περίπου μία ώρα.


Η Τράπεζα Χανίων ενώνει δυνάμεις με τον FEBEA | Sofokleousin\n15:29, 04 Ιουνίου 2019\nΚατά τη διάρκεια των εργασιών της Γενικής Συνέλευσης του οργανισμού, ο Πρόεδρος της Συνεταιριστικής Τράπεζας Χανίων, Μιχάλης Μαρακάκης, μεταξύ άλλων, δήλωσε: «Η συμμετοχή της Συνεταιριστικής Τράπεζας Χανίων στον FEBEA αποτελεί μεγάλη μας τιμή. Ο FEBEA ξεχωρίζει για την διαφορετικότητα των δράσεων και του χαρακτήρα του. Σήμερα, περισσότερο από ποτέ, η προώθηση και ανάδειξη της ηθικής και κοινωνικής χρηματοδότησης και της εναλλακτικής τραπεζικής, αποτελεί θέμα μείζονος σημασίας. Η αλληλεγγύη αποτελεί την έννοια γύρω από την οποία περιστρέφεται το όραμα, η αποστολή και συνεπώς οι δράσεις του FEBEA και των μελών της. Σε αυτό το σημείο, έρχεται και η απόλυτη σύγκλιση με την Συνεταιριστική Τράπεζα Χανίων. Δεν υπάρχει καμία αμφιβολία ότι μοιραζόμαστε τις ίδιες αξίες. Γιατί ουσιαστικά η Τράπεζα Χανίων είναι πρωτίστως ένας τοπικά προσανατολισμένος συνεταιρισμός και μετά ένα χρηματοπιστωτικό ίδρυμα. Η αποστολή και οι αξίες μας διαπνέονται από την συνεταιριστική φιλοσοφία. Η αλληλεγγύη είναι αυτή που ορίζει την ύπαρξη της Τράπεζάς μας. Εύχομαι από καρδιάς, η κοινή μας διαδρομή να είναι μακρόχρονη και ουσιαστική. Ανυπομονούμε να συνεργαστούμε με τον FEBEA και τα μέλη του. Είμαι πεπεισμένος ότι μέσα από τις κοινές μας ενέργειες μπορούμε να συνεισφέρουμε στην βελτίωση του Ευρωπαϊκού χρηματοπιστωτικού κλάδου, γεγονός που θα οδηγήσει σε μια Ευρώπη καλύτερη, πιο δίκαιη αλλά και πιο ηθική».\nΣταϊκούρας: Χαμηλές πτήσεις για την ελληνική οικονομία


168 «ναι» συγκέντρωσε η υποψηφιότητα του Σταύρου Δήμα - Dream FM 90,7\nΣημαντική αύξηση του αριθμού των βουλευτών που ψήφισαν υπερ της υποψηφιότητας Σταύρου Δήμα καταγράφηκε στην δεύτερη ψηφοφορία ωστόσο υπάρχει αρκετή απόσταση για τον τελικό στόχο των 180.\nΣυνολικά υπέρ του κ. Δήμα ψήφισαν 168 βουλευτές (στην πρώτη είχαν ψηφίσει 160), «παρών» δήλωσαν 131 (στην πρώτη 135) ενώ υπήρξε και μια απουσία, αυτή της κυρίας Μαρίας Κόλλια – Τσαρουχά (ΑΝΕΛ) η οποία με επιστολή της δήλωσε πως θα ψήφιζε «παρών».\nΠλέον, τα πάντα θα ξεκαθαρίσουν στην τρίτη και τελική ψηφοφορία της 29ης Δεκεμβρίου στις 12 το μεσημέρι όταν και θα διαπιστωθεί εάν εκλέγεται Πρόεδρος της Δημοκρατίας ή η χώρα θα οδηγηθεί σε εθνικές εκλογές με επικρατέστερη ημερομηνία την 25η Ιανουαρίου.\nΠάντως, ορισμένοι υποστηρίζουν ότι η δεξαμενή των εικοσιτεσσέρων ανεξάρτητων βουλευτών έχει σχεδόν στερέψει για την κυβέρνηση. Ηδη, δεκατρείς ανεξάρτητοι ψήφισαν Πρόεδρο και σύμφωνα με τις ευνοϊκότερες για το Μέγαρο Μαξίμου εκτιμήσεις θα μπορούσαν να προσχωρήσουν ακόμα τρεις βουλευτές.\nΥπο αυτά τα δεδομένα καθίσταται σαφές ότι ο στόχος των 180 περνά μέσα από τις Κοινοβουλευτικές Ομάδες της ΔΗΜΑΡ ή των ΑΝΕΛ που έχουν ξεκαθαρίσει ότι δεν θα ψηφίσουν. Ωστόσο, η χθεσινή απόφαση του κ. Φώτη Κουβέλη να συμπορευτεί με τον ΣΥΡΙΖΑ επαναφέρει τις φυγόκεντρες τάσεις στο εσωτερικό του κόμματος του. Ήδη η κυρία Νίκη Φούντα ανεξαρτητοποιήθηκε ενώ δεν αποκλείεται να ακολουθήσει και ο κ. Θωμάς Ψύρρας. Με τον τρόπο αυτό δεν αποκλείεται τις επόμενες ημέρες και έως την 29η Δεκεμβρίου το Μέγαρο Μαξίμου και ο πρωθυπουργός να απευθύνει και πάλι μήνυμα συναίνεσης όχι μονο προς τους βουλευτές αλλά και προς κόμματα.\nΠάντως, στην σημερινή ψηφοφορία η προεδρική πλειοψηφία ενισχύθηκε κατά οκτώ βουλευτές. Πρόκειται για τους: Κώστα Γιοβανόπουλο, Γιάννη Κουράκο, Γιώργο Κασαπίδη, Παναγιώτη Μελά, Βασίλη Οικονόμου, Μίκα Ιατρίδη, Χρυσοβαλάντη Αλεξόπουλο και Στάθη Μπούκουρα. Υπενθυμίζεται ότι ήδη από την πρώτη ψηφοφορία είχαν στηρίξει την υποψηφιότητα Δήμα οι: Σπύρος, Λυκούδης, Γρηγόρης Ψαριανός, Κατερίνα Μάρκου, Χρήστος Αηδόνης και Γιώργος Νταβρής.\nΑπό την άλλη πλευρά, στο «παρών» έμειναν οι: Θόδωρος Παραστατίδης,Μάρκος Μπόλαρης, Πάρις Μουτσινάς, Οδυσσέας Βουδούρης, Χρυσούλα Γιαταγάνα, Ραχήλ Μακρή, Θεοδώρα Τζάκρη, Βασίλης Καπερνάρος, Μίμης Ανδρουλάκης και Βύρων Πολύδωρας.


Ο Δημήτρης Πέλκας. (φωτογραφία Ευρωκίνηση)\nΕπιστροφή σε κανονικούς ρυθμούς προπόνησης για τον Δημήτρη Πέλκα ο οποίος επέστρεψε σε φουλ ρυθμούς εν όψει Λάρισας.\n«Το παιχνίδι της Κυριακής πλησιάζει και οι προπονητικοί ρυθμοί ανεβαίνουν ενόψει Λάρισας στο Αθλητικό Κέντρο της ΠΑΕ ΠΑΟΚ στη Νέα Μεσημβρία.\nΤην Παρασκευή (07.12) ο ΠΑΟΚ θα προπονηθεί το πρωί στη Νέα Μεσημβρία».\nΣτην Νυρεμβέργη ο Κάναντι, στο «ψάξιμο» ο Ατρόμητος\nΕπιμένει για Πέτερσον η ΑΕΚ\nΘέλουν να «δέσουν» τον Πέλκα\n235 queries in 0.428 seconds.


Του Δημήτρη Θεοδωρόπουλου: Η Υγεία στην Ηλεία- Το γαρ πολύ της θλίψεως… - Iliaweb Νέα απο την Ηλεία\nΧρόνια τώρα είμαστε θεατές στο ίδιο έργο. Το έργο της σταδιακής αποδόμησης των μονάδων υγείας της περιοχής μας. Έργο ηρωικό και πένθιμο. Ξεκίνησε με το φύγε εσύ έλα εσύ από τα περιφερικά ιατρεία τα οποία κάποια στιγμή διαλύθηκαν τελείως . Μετά ήρθε η σειρά να παίξουμε το ίδιο παιχνίδι με τα Νοσοκομεία. Τώρα πλέον μετά από αυτό δε μιλάμε για Νοσοκομεία.\nΈνα μας έμεινε και αυτό λειψό. Και τώρα οι αρμόδιοι απορούν και καμώνονται ότι δεν ξέρουν τίποτα ….. Έπρεπε να συμβούν κάποιοι θάνατοι για να επισημάνουν το πρόβλημα και τώρα ψαχνουν μήπως και έφταιξε ο ανάδρομος Ερμής. Για τις ελλείψεις του Νοσοκομείου ούτε λόγος. Δεν ξέρουν τίποτα ….\nΌλοι μας ξέραμε ότι το Νοσοκομείο λειτουργούσε οριακά και πριν την πανδημία αλλά αυτοί τίποτα …. Μπορεί βέβαια να το ήξεραν και να περίμεναν να δουλέψει καλυτέρα εν μέσω πανδημίας . Άβυσσος η ψυχή του ανθρώπου. Όπως ήταν επόμενο λοιπόν άρχισαν οι συνηθισμένοι κομματικοί σκυλοκαβγάδες των νυν με τους τέως ποιος διέλυσε το σύστημα λιγότερο και ποιος περισσότερο και ποιος ήταν περισσότερο ή λιγότερο συνεπής στις μνημονιακές επιταγές.\nΑνακάλυψαν μάλιστα και κάποιους νεολογισμούς έτσι για να μας ρίξουν στάχτη στα μάτια. Έτσι άλλοι μιλούν ότι ανακόπηκε η πτωτική πορεία και άλλη ότι άρχισε η ανάταξη . Πετάνε και μερικά νούμερα έτσι για εφε από δίπλα και κάποιες στατιστικές και όποιος κατάλαβε κατάλαβε. Αλλά ότι και να πουν όσα νούμερα και να αραδιάσουν η πραγματικότητα είναι εδώ να τους θυμίζει και να μας θυμίζει ότι όλο αυτό που ζούμε τώρα είναι έργο δικό τους και καλά θα κάνουν να μην προκαλούν. Άλλες εποχές ίσως να προτείναμε κάποια κινητοποίηση κάποιες συζητήσεις φορέων και δεν ξέρω και τι άλλο ….\nΜάταιος κόπος. Τα έχουμε δοκιμάσει όλα ή σχεδόν όλα, αλλά φαίνεται ότι τίποτα πλέον δεν είναι ικανό να κάνει τους αρμοδίους να δουν κατάματα την πραγματικότητα και να κάνουν κάτι Δυστυχώς ότι και να λένε όλοι αυτοί δεν εκπροσωπούν εμάς . Εκπροσωπούν συμφέροντα κομματικά και ποιος ξέρει ποια άλλα …..


Ένα διαφορετικό cheesecake - Συνταγές Φαγητών\nΘέλουμε ένα γλυκό γρήγορο και εύκολο...μέχρι το μεσημέρι εργαζόμαστε. 'Ενα γλυκό όχι ιδιαίτερα πολύπλοκο που ακόμα και ο πιο αρχάριος να μπορεί να το φτιάξει. Ένα γλυκό, ίσως, που να μπορεί να γίνει από την προηγούμενη μέρα χωρίς να χάσει την φρεσκάδα και τη νοστιμιά του. Ναι, αλλά ...να είναι και σοκολατένιο γιατί... πώς να το κάνουμε το ..."ζητάει" η μέρα και η διάθεσή\nμας και οι ορμόνες μας. Ένα γλυκό που να γίνεται πάθος, εθισμός, να θυμίζει τον έρωτα σε όλο του το μεγαλείο. Αλλά κι ένα γλυκό που να μην είναι ...μπουκωτικό, να μην είναι ιδιαίτερα γλυκό και λ...\nΔιαβάστε τη συνταγή στο: https://tantekiki.blogspot.gr


Πέθανε ο χαράκτης και λογοτέχνης Γιώργος Φαρσακίδης - Πολιτισμός - Νέα Κρήτη\nΤώρα διαβάζετε: Πέθανε ο χαράκτης και λογοτέχνης Γιώργος Φαρσακίδης\nΠέθανε ο χαράκτης και λογοτέχνης Γιώργος Φαρσακίδης\nΣύμβολο μιας ολόκληρης γενιάς, ιδεολογίας, ήθους και αγωνιστικότητας\nΠροσωπικότητα- σύμβολο μιας ολόκληρης γενιάς, ιδεολογίας, ήθους και αγωνιστικότητας, ο Γιώργος Φαρσακίδης, χαράκτης, ζωγράφος και λογοτέχνης, μαχητής της Εθνικής ΕΑΜικής Αντίστασης, πέθανε σήμερα -πλήρης ημερών και αγώνων- σε ηλικία 94 ετών.\nΟ Γ. Φαρσακίδης, σύμβολο της ιστορίας της Αριστεράς, έχει μια σχέση βαθύτερη με την ελληνική ιστορία. Το μακρύ και συναρπαστικό ταξίδι της ζωής του ξεκινάει στα 1926 από την Οδησσό. Η μάνα του Ρωσίδα και ο πατέρας του Πόντιος, κυνηγημένος από τους Τούρκους, που τιμήθηκε από την ΕΣΣΔ ως «πρωτοπόρος της σοσιαλιστικής εργασίας».\nΜε τον ερχομό του στην Ελλάδα το 1934, έζησε στη Θεσσαλονίκη τα γεγονότα του Μάη του '36, τον πόλεμο του '40, τη γερμανική Κατοχή και συμμετείχε στην Αντίσταση. Ανταρτοεπονίτης, δεκαοχτώ χρονών, δύο φορές τραυματίας σε μάχη με Γερμανούς και Βούλγαρους, έμεινε ανάπηρος στα δύο του χέρια. Κατά διαστήματα εξορίστηκε σε στρατόπεδα συγκέντρωσης και άλλους τόπους κράτησης (Αη Στράτης- Γυάρος- Μακρόνησος) επί συνολικά δεκαεπτά χρόνια.\nΑυτοδίδακτος (αλλά και διδαγμένος από συγκρατούμενους του, όπως ο Χρήστος Δαγκλής, η Βάσω Κατράκη και ο Γιάννης Ρίτσος) στους τόπους της κράτησής του, ζωγράφιζε και χάραζε με αυτοσχέδια σκαλιστικά εργαλεία και πυρογράφους, θέματα με περιεχόμενο από τη ζωή των συγκρατούμενων συναγωνιστών του κι αργότερα από τους αγώνες του ελληνικού λαού.\nΗ εικαστική και η λογοτεχνική του «παραγωγή» έγινε γνωστή στην πρώην ΕΣΣΔ και σε άλλες χώρες και πολύ αργότερα στην Ελλάδα. Τιμήθηκε για την αγωνιστική και καλλιτεχνική του δραστηριότητα με το Ανώτατο Χρυσό Μετάλλιο της Σοβιετικής Επιτροπής Ειρήνης.\nΗ τελευταία δημόσια εμφάνισή του στη Θεσσαλονίκη όπου ζούσε, έγινε το Σεπτέμβριο του 2017 σε εκδήλωση- έκθεση των εικαστικών έργων που διοργάνωσε η Κομματική Οργάνωση Κεντρικής Μακεδονίας του ΚΚΕ, στο πλαίσιο του εορτασμού των 100 χρόνων του κόμματος στη Μονή Λαζαριστών.\nΗ πολιτιστική προσφορά του Γιώργου Φαρσακίδη «σφραγίστηκε» και με μια σημαντική δωρεά του στον ελληνικό λαό. «Στην οδό Κράσνι Περεούλοκ 18 -πάροδος Γκρέτσκαγια, όπου στήθηκε το επιτελείο που προετοίμασε την επανάσταση του Εικοσιένα. Στην είσοδο εντοιχισμένη μια πέτρινη πλάκα. Ενταύθα συνεδρίαζε η Φιλική Εταιρεία. Το σπιτάκι που μείναμε τις τελευταίες βδομάδες προτού κινήσουμε για την Ελλάδα, ιδιοκτησία - μεσιακή- του πατέρα μου...» (από το βιβλίο του Γιώργου Φαρσακίδη «Η πρώτη πατρίδα», 1984 με βραβείο Μενέλαου Λουντέμη της Εταιρείας Ελλήνων Λογοτεχνών). Τους τίτλους ιδιοκτησίας του μικρού σπιτιού στην οδό Κράσνι Περεούλοκ 18- πάροδος Γκρέτσκαγια, ο Γιώργος Φαρσακίδης τους παραχώρησε προ ετών στο Ίδρυμα Ελληνικού Πολιτισμού καθώς και τα αντικείμενα του σπιτιού, τα οποία αναβιώνουν ένα τυπικό αστικό σπίτι της ελληνικής παροικίας της Οδησσού στις αρχές του προηγούμενου αιώνα.\nΣυγγραφέας συνολικά 28 βιβλίων (το τελευταίο του, με τίτλο «Η καινούργια πατρίδα» κυκλοφόρησε τον περασμένο Φεβρουάριο, από τις Εκδόσεις «Σύγχρονη εποχή»), ο Γιώργος Φαρσακίδης δήλωνε σε παλαιότερη συνέντευξή του: «Είναι μια ζωή που δεν θα ‘θελα ν' αλλάξω. Όπως δεν άλλαξα και την πίστη μου κι ας απομυθοποιήθηκαν κάποια πράγματα. Το ιδανικό παρέμενε το ίδιο. Ο Λένιν έλεγε ότι κομμουνιστής είναι εκείνος που συμβάλλει ώστε να προηγηθούμε έστω ένα βηματάκι προς την επανάσταση. Ούτε μεγάλα λόγια, ούτε εξάρσεις... Για μένα, οι ιδέες του σοσιαλισμού συνοψίζονται στη φράση: «να ανθρωπέψει ο άνθρωπος».\nΗ πολιτική κηδεία του Γ. Φαρσακίδη θα γίνει αύριο (Πέμπτη 23 Ιουλίου), στις 7μμ, στο αίθριο του Δημαρχείου Θεσσαλονίκης.


Παράξενα πακέτα – Θεόδωρος Πάγκαλος\nHome › Βήμα › Άρθρα › Παράξενα πακέτα\nadmin2Posted on 21/12/2016 Posted in Άρθρα, Βήμα, ΤΟΒΗΜΑ\nΗ μακρά πορεία της Αλβανίας προς την μετακομμουνιστική δημοκρατία αρχίζει στις 11 Απριλίου του 1985. Τότε πεθαίνει και κηδεύεται με μεγάλες τιμές ο Ενβέρ Χότζα, ηγέτης του αλβανικού κομμουνισμού, ιδιόμορφος και υποστηρικτής της οικοδόμησης του σοσιαλισμού σε μια μόνο χώρα, ακόμα και αν αυτή είχε πολλές ιδιαιτερότητες και ήταν εξαιρετικά μικρή. Ο Χότζα είχε καταργήσει πολλές από τις μεσαιωνικές κοινωνικές δομές και συνήθειες των Αλβανών και προχωρήσει στην κρατικοποίηση της γεωργίας, που ήταν η κύρια απασχόληση του πληθυσμού της χώρας. Από το 1970 και μετά η τυραννία, που ασκούσε, παίρνει εντελώς προσωπικό χαρακτήρα. Έχει μια έντονη μανία καταδίωξης ότι θα του επιτεθούν οι Έλληνες «μοναρχοφασίστες» και γεμίζει τη χώρα με εντελώς άχρηστα, από κάθε άποψη, μπούνκερ για να αμυνθεί «ο κάθε Αλβανός δίπλα στο σπίτι του». Παράλληλα βασανιστήρια, εκτελέσεις και συστηματική αστυνόμευση από την περιβόητη «Σιγκουρίμι», καθιστούν τη ζωή στη χώρα αυτή όλο και πιο δύσκολη.\nΠαρόλα αυτά και παρά το γεγονός ότι η Αλβανία ως σύμμαχος της Ιταλίας θα θεωρηθεί παγκοσμίως ως επιτιθέμενο μέλος του Άξονα, παρά την απομόνωση του αλβανικού καθεστώτος, που έχει συγκρουστεί, ακόμα και στο κομμουνιστικό στρατόπεδο με τον Τίτο της συνοριακής Γιουγκοσλαβίας, τους Ρώσους ρεβιζιονιστές από το 20ο Συνέδριο και μετά και την Κίνα, η Ελλάδα δείχνει τόσο μεγάλο ενδιαφέρον για την αποκατάσταση των σχέσεων, ώστε το υπουργικό συμβούλιο αίρει από το 1987 την εμπόλεμο κατάσταση ανάμεσα στις δύο χώρες.\nΤο 1989 ο διάδοχος του Χότζα, Αλία υπογράφει τη συμφωνία του Ελσίνκι, παρά πάσα προσδοκία, αναγνωρίζοντας έτσι την ύπαρξη ανθρωπίνων δικαιωμάτων και την ανάγκη της προστασίας τους. Η Αλβανία δεν έγινε βέβαια δημοκρατία από τη μια μέρα στην άλλη. Ούτε ήταν εξάλλου δημοκρατία ποτέ στο παρελθόν. Η κοινωνία και ο δύσμοιρος λαός της έπρεπε να εφεύρουν αυτό το καθεστώς, που δημιουργήθηκε από τους λίγους για τους λίγους πριν επεκταθεί και αναζητήσει την ψήφο για κάθε πολίτη και την πλειοψηφία ως βάση νομιμοποίησης των καθεστώτων. Σε πολλά σημεία της χώρας, το κομμουνιστικό καθεστώς αρχίζει να διαλύεται και αυτό έχει έμμεσες συνέπειες στον τρόπο που λειτουργούν ορισμένοι καταπιεστικοί μηχανισμοί του παρελθόντος. Αποκαθίστανται, για παράδειγμα, οι σχέσεις πάνω από τη μεθόριο ορισμένων ελληνόφωνων οικισμών που βρίσκονται ένθεν και εκείθεν των συνόρων. Αρχίζει δειλά στην αρχή, ορμητικότερα αργότερα, το ρεύμα της φυγής προς την Ελλάδα, που παίρνει μαζικές διαστάσεις από το 1991. Το 1992 υπολογίζεται ότι επί δύο εκατομμυρίων ενεργού πληθυσμού της Αλβανίας το ένα, δηλαδή 50%, έχουν περάσει στην Ελλάδα. Τότε πηγαίνει ο Αντώνης Σαμαράς στη Δερβιτσάνη, που είναι η πρωτεύουσα της Δρόπολης, δηλαδή της πιο καθαρής περιοχής της ελληνικής μειονότητας. Ενώ παίζουν τα κλαρίνα και τα βιολιά, ο κ. Σαμαράς καλεί τους κατοίκους να επισκεφτούν τα αδέρφια τους στην Ελλάδα, που τους περιμένουν με ανοιχτές αγκάλες. Για τις «ανοιχτές αγκάλες» χρειάζεται μια άλλη συζήτηση. Όμως, είναι γεγονός ότι, πριν αρχίσει το επιβλητικό σε όγκο ρεύμα μετανάστευσης, είχαν πάψει οι ένοπλοι του καθεστώτος να πυροβολούν όσους διάβαιναν παράνομα τα σύνορα. Οι «shootingborders» του αλβανικού κομμουνισμού είχαν πάψει να χωρίζουν τους δύο λαούς, που είχαν ζήσει αιώνες ανακατεμένοι σε ποικίλες κοινές περιπέτειες.\nΤις πρώτες εκλογές, που έγιναν με στοιχειώδη ελευθερία, τις κερδίζει το σοσιαλιστικό κόμμα, συνέχεια και προέκταση του καθεστώτος. «Freebutnotfair» (ελεύθερες, αλλά όχι δίκαιες) τις χαρακτήρισε το Συμβούλιο της Ευρώπης. Ο χαρακτηρισμός ήταν σωστός. Δεν υπήρχαν πχ ιδιωτικά αυτοκίνητα και ιδιωτικά ακίνητα. Άρα οι υποψήφιοι της αντιπολίτευσης είχαν να αντιμετωπίσουν αντίπαλους που κινούντο με αυτοκίνητα του κράτους και είχαν τα γραφεία και τα εκλογικά τους κέντρα μέσα στα κρατικά κτίρια. Το 1992, στην επανάληψη των εκλογών, κερδίζει η φιλελεύθερη αντιπολίτευση με ηγέτες τον Σαλί Μπερίσα και τον Γκράμος Πάσκο. Το 1996 επισκέπτεται επίσημα τα Τίρανα ο Πρόεδρος της Ελληνικής Δημοκρατίας, Κωστής Στεφανόπουλος. Οι υπουργοί εξωτερικών Πάγκαλος και Σερέκι υπογράφουν «σύμφωνο φιλίας, συνεργασίας και καλής γειτονίας». Δυο χρόνια αργότερα, το σύμφωνο αυτό, επικυρώνεται από τη Βουλή των Ελλήνων.\nΑυτό που ζητάει ο κ. Ράμα είναι κάτι το εντελώς πρωθύστερο. Ζητάει, να επικυρωθεί εκ των υστέρων η απόφαση του υπουργικού συμβουλίου του 1987 από τη Βουλή, ενώ η ύπαρξη συμφώνου προϋποθέτει ότι οι σχέσεις των δύο χωρών έχουν αποκατασταθεί και η εμπόλεμος κατάσταση είναι πια πίσω στο παρελθόν.\nΗ όλη συζήτηση έχει προπαγανδιστικό χαρακτήρα. Ο κ. Ράμα δε μας λέει τι ακριβώς επιθυμεί, δημιουργώντας αυτό το ανύπαρκτο θέμα και εντάσσοντάς το σε ένα πακέτο προβλημάτων, που άλλα υπάρχουν και αξίζουν μια σοβαρή αντιμετώπιση και άλλα όχι και άρα είναι τεχνητά. Αλλά και αυτή καθεαυτή η ιδέα του πακέτου είναι τουρκικής εμπνεύσεως και οφείλεται στο γεγονός ότι η Τουρκία επιθυμεί «διαπραγματεύσεις», που δε θα έχουν σαφές νομικό πλαίσιο αλλά θα στηρίζονται στο συσχετισμό δυνάμεων. Έχει όμως πράγματι η Αλβανία του κ. Ράμα εξασφαλίσει ένα τέτοιο συσχετισμό; Ή μήπως στηρίζεται σε υποσχέσεις παράνομων σχέσεων, που μπορεί να αποβούν μάταιες και μοιραίες;\nΗ τελευταία φορά, που η Αλβανία συμμάχησε εναντίον της Ελλάδος ήταν με την Ιταλία του Μουσολίνι.\n‹ «Φιλοσοφούμεν μετά μαλακίας»\nΠοιος καίει τα λεωφορεία; ›


HomeΕΛΛΑΔΑΦωτορεπορτάζΦωτιά στον Παπάγο!\n29 Μαΐου 2014 Φωτορεπορτάζ 0\nΦωτιά ξέσπασε περίπου στις 17.00 στην οδό Χατζηκωνσταντή στον Παπάγο στην έξοδο Υ2 οδό προς Αττική Οδό. Στο σημείο βρέθηκαν δυνάμεις του 4ου Πυροσβεστικού Σταθμού και η εθελοντική ομάδα δασοπροστασίας του δήμου ΔΑΠΑΧΟ προχωρώντας στην κατάσβεση της πυρκαγιάς.\nΗ πυρκαγιά ήταν σε ξερά χόρτα και κατασβέστηκε άμεσα. Κάηκαν 4 στρέμματα χαμηλής βλάστησης και μόλις μας ενημέρωσαν ότι η πυροσβεστική αποφάνθηκε ότι η πυρκαγιά προκλήθηκε από σπινθήρα προερχόμενο από καλώδιο της ΔΕΗ με υψηλή τάση. Μάλιστα εκείνο το διάστημα έγινε διακοπή ρεύματος στην ευρύτερη περιοχή.\nΠηγή : www.myxolargos.gr\nΧημικές στολές προστασίας, βασικές γνώσεις & χρήση «Μέρος 1o» (13,429)


«Το μπαστούνι το θέλω αύριο το πρωί να μου το φέρεις»! Ο Άγιος Πορφύριος και το μπαστούνι του του Αγίου Γερασίμου | Enoplos\n«Το μπαστούνι το θέλω αύριο το πρωί να μου το φέρεις»! Ο Άγιος Πορφύριος και το μπαστούνι του του Αγίου Γερασίμου\nΣτα Τουρκοβούνια πού μέναμε, ή τοποθεσία ήταν πολύ κατηφορική. Σηκωνόμουν πολύ πρωί, έφευγα για την εκκλησία, τον Άγιο Γεράσιμο, και γύριζα το βράδυ. Ό δρόμος έξω άπ’ το σπίτι μας ήταν ένας δρόμος δύσκολος κι είχε μεγάλη κατωφέρεια.\nΚάποιο πρωινό έπεσα κάτω κι έσπασα το πόδι μου. Ήταν Κυριακή πρωί, δεν είχε καλά καλά ξημερώσει κι υπήρχε ησυχία. Έτσι άκουσαν τα βογγητά μου κάποιοι άνθρωποι, βγήκαν έξω κι αμέσως κάλεσαν ασθενοφόρο. Ήλθε το ασθενοφόρο, με πήγε στο νοσοκομείο.\nΕίχα σπάσει το αριστερό μου πόδι στην κνήμη. Όλα τα κόκαλα είχαν γίνει θρύψαλα. Οι πόνοι μου ήταν αφόρητοι. Όταν μ’ έφθασαν στην Πολυκλινική, με κατέβασαν άπ’ το ασθενοφόρο και μ’ έβαλαν σ’ ένα κρεβάτι. Οι γιατροί απεφάσισαν να βάλουν το πόδι μου στο γύψο. Ό κόσμος περίμενε να λειτουργήσω. Αναγκάσθηκαν να φύγουν.\nΤότε ζήτησα άπ’ τους γιατρούς να ανοίξουν το γύψο. Ό καθηγητής, πού το έμαθε, είπε γελώντας:\nΉλθε το βράδυ. Μου φέρανε φαγητό, πάλι δεν το έφαγα, επιμένοντας να δούνε το πόδι μου. Την άλλη μέρα το πρωί ήλθε ο καθηγητής και λέει θυμωμένος:\nΜε τα πολλά με κατεβάζουν στις ακτίνες. Βλέπουν ότι όντως το πόδι μου το είχαν βάλει στραβά κι είχε θρέψει κιόλας. Ό καθηγητής έβαλε τα γέλια.\n— Ρε παπά, λέει, είσαι πολύ αμαρτωλός. Τώρα το κατάλαβα κι εγώ. θα δεις τώρα τι θα τραβήξεις! Πρέπει να σου το σπάσομε το πόδι και να το ξαναβάλαμε καλά.\nΆρχισαν με δύναμη να χτυπούν το γύψο, για να σπάσει. Εγώ δεν μιλούσα, μόνο έκανα την ταπεινή μου προσευχή.\n– Α, δεν μιλάεις τώρα, μου λέγει. Άλλα τώρα εγώ θα σου συγχωρέσω τις αμαρτίες σου.\nΣε μια στιγμή τραβούνε, βγάζουνε το γύψο. Εγώ πονούσα πολύ. Δύο γιατροί μου τραβούσανε το πόδι κι ο καθηγητής με τη γροθιά του το χτυπούσε στην κνήμη δυνατά, για να σπάσει.\nΕ, ρε παπά, έλεγε, θα σου συγχωρέσω όλες τις αμαρτίες, αλλά κοντά σ’ εσένα θα μου συγχωρεθούν κι οι δικές μου.\nΜου σπάγανε το κόκαλο· είχε λίγο θρέψει κι εγώ πονούσα αφόρητα. Έσφιγγα τα χείλη μου. Τέλος μου το σπάσανε. Με ξάπλωσαν πάλι κάτω άπ’ τις ακτίνες, τεντώσανε το πόδι και το έφεραν στον άξονα του. Μετά μου έβαλαν πάλι το γύψο προσεκτικά και μ’ έστειλαν στο κρεβάτι.\nΕπί δύο-τρεις μήνες —δεν θυμάμαι ακριβώς— έμεινα ξάπλα στο κρεβάτι. Μετά άπ’ αυτό το διάστημα με σήκωσαν καθιστό και μου έδωσαν να κρατώ δυο πατερίτσες, για να περπατώ. Εγώ δεν τις ήθελα. Μου λέει ο καθηγητής:\nΝα τις πάρεις, για να σηκωθείς, γιατί σ’ έφαγε το ξάπλα.\nΔεν κράτησε πολύ αυτό με τις πατερίτσες, γιατί άρχισα να ισορροπώ μόνος μου. Φοβόμουνα τις πατερίτσες, μήπως συνηθίσω και μετά δεν μπορέσω να τις αφήσω.\nΤότε ο καθηγητής μου λέει:\n— Να φροντίσεις ν’ αγοράσεις ένα μπαστούνι.\n— Όχι, του λέω, δεν το θέλω.\n— είσαι και παπάς, μου λέει, κι είσαι ανυπότακτος; Να ακούσεις, γιατί θα πέσεις και θα σπάσεις όλα τα κόκαλά σου.\nΑναγκάσθηκα τότε να πω στην αδελφή μου:\n— Να μου αγοράσετε ένα μπαστούνι. Φτωχοί είμαστε, αλλά πρέπει να μου αγοράσεις ένα μπαστούνι. Να πετάξω τούτα, γιατί στενοχωρούμαι.\nΉταν ένδεκα ή ώρα πρωινή και κατέβηκα με τις πατερίτσες στην εκκλησία του νοσοκομείου.\nΑμέσως ή αδελφή μου ετοιμάσθηκε για την οδό Αιόλου, για ν’ αγοράσει το μπαστούνι. Ενώ ξεκινούσε, να σου μία κυρία, κρατώντας ένα μπαστούνι στο χέρι, μπήκε μες στην εκκλησία.\n— Ό Άγιος Γεράσιμος είναι εδώ; λέει.\n— Ναι, παιδί μου, εδώ είναι, της λέει ή νεωκόρος.\n— και που βρίσκεται ή εικόνα του Αγίου;\n— Να την, απαντάει και της δείχνει την εικόνα.\nΤότε αυτή ή άγνωστη κυρία πέφτει κάτω στην εικόνα του Αγίου και με δάκρυα του έλεγε δυνατά κι ακούγαμε όλοι:\n— Άγιε μου, εγώ δεν σε ήξερα. Ούτε είχα ακούσει ποτέ για σένα. Ούτε το όνομά σου είχα ακούσει κι όμως με τίμησες και μ’ επισκέφθηκες και μου ζήτησες το μπαστούνι πού αγόρασα άπ’ τα Ιεροσόλυμα να το φέρω στο σπίτι σου. και να, το έφερα, Άγιε μου. Μου είπες: «Το μπαστούνι το θέλω αύριο το πρωί να μου το φέρεις»! Εγώ δεν ήξερα που βρίσκεσαι και ρωτώντας έμαθα και σε βρήκα.\nΕγώ με την αδελφή μου και την νεωκόρο καθόμασταν στα στασίδια δίπλα στο παγκάρι. Μας πλησίασε και μας είπε:\n– Τι πράγμα ήταν αυτό; Γιατί μου ζήτησε ο Άγιος το μπαστούνι; Τι το ήθελε; Κι ή νεωκόρος είπε:\n—Άκουσε να δεις Τι το θέλει ο Άγιος το μπαστούνι. Ό ίδιος δεν το χρειάζεται, αλλά ο Άγιος έχει και τον υπηρέτη του κι ο υπηρέτης του είναι από δω ο παπάς πού βλέπεις. Είχε σπάσει το πόδι του και μήνες υπέφερε πολλά, αλλά σήμερα σηκώθηκε κι Οι γιατροί του είπαν να κρατήσει μπαστούνι. και να, ή αδελφή του ήταν έτοιμη να πάει στην οδό Αιόλου, να του αγοράσει το μπαστούνι. Έλα, λοιπόν, πάρε το μπαστούνι από τον Άγιο και φέρε το εδώ στον υπηρέτη του.\nΣυγκινημένη ή κυρία μου έφερε το μπαστούνι και μου φίλησε το χέρι.\nΠάρε το, μου λέγει, πάτερ μου, και συγχώρεσε μου τις αμαρτίες. Το αγόρασα στα Ιεροσόλυμα. Είναι άπ’ τον Πανάγιο Τάφο. Έρχομαι, μου λέγει, άπ’ το συνοικισμό Προμπονά, τέρμα Πατήσια. Εκεί πέρα μένω. Εκεί είδα τον Άγιο στον ύπνο μου.\nΤην ευχαρίστησα. Πήρα το μπαστούνι και το χρησιμοποίησα αμέσως, αφού πέταξα τις πατερίτσες. Αυτό το μπαστούνι τ’ ονόμασα «του Αγίου Γερασίμου» και τ’ αγάπησα πολύ. Το προσέχω να μην το χάσω. Άλλα είναι και πολύ θαυμαστό, γιατί, όταν κανείς πονάει κάπου στο σώμα του, τον χτυπώ λίγο με το μπαστούνι και γίνεται καλά. Πράγματι, είναι πολύ θαυμαστό. Τι ήταν αυτό το πράγμα! Ό Άγιος να φροντίσει για μένα τον ελάχιστο!\nΟλοζώντανος παρουσιάστηκε στην κυρία, ή οποία ούτε για τον Άγιο Γεράσιμο είχε ακούσει ούτε για μένα. Πολύ θαυμαστά έργα κάνουν Οι άγιοι, γι’ αυτό πρέπει να τους τιμάμε. Κι εγώ προσκυνώ τον Άγιο Γεράσιμο, πού είναι ή βακτηρία των ασθενών με την αγιοσύνη και την χάρι του.\nΒΙΒΛΙΟΓΡΑΦΙΑ ΒΙΟΣ ΚΑΙ ΛΟΓΟΙ ΓΕΡΟΝΤΟΣ ΠΟΡΦΥΡΙΟΥ.


Μεταγραφική τετράδα στον Ακράτητο - ΠΑΡΑΠΟΝΑ ΤΟΥ ΔΗΜΟΥ ΦΥΛΗΣ\nHome / ΑΝΩ ΛΙΟΣΙΑ / Μεταγραφική τετράδα στον Ακράτητο\nΜε μια τετράδα σπουδαίων ποδοσφαιριστών ενισχύεται ο Ακράτητος την τρέχουσα μεταγραφική περίοδο . Η διοίκηση της ομάδας θέλοντας σε πρώτη φάση να εμπλουτίσει την φαρέτρα του προπονητή Γιώργου Ανανιάδη για το υπόλοιπο της σεζόν αλλά και με το βλέμμα στραμμένο στο μέλλον του ιστορικού συλλόγου προχώρησε σε συμφωνία με τον 28χρονο ακραίο αμυντικό Κωνσταντίνο Σφακιανάκη που μέχρι πρότινος αγωνίζονταν στον Θρασύβουλο, τον 19χρονο επιθετικό Αλέξη Αλεξόπουλο από\nτον Απόλλωνα Περιστερίου, τον έμπειρο Σωτήρη Ζαχαρόπουλο που επιστέφει στον σύλλογο μετά από πενταετή απουσία (αγωνίζονταν με τα χρώματα της Κηπούπολης) αλλά και τον γνώριμο Κώστα Πλαβούκο που και αυτός είχε τιμήσει στο πρόσφατο παρελθόν την «πράσινη « φανέλα.\nΌλοι δήλωσαν πίστη στην σπουδαία προσπάθεια που έχει ξεκινήσει εδώ και λίγο καιρό το ΔΣ , μάλιστα ο Κώστας Σφακιανάκης θέλησε πει δύο λόγια παραπάνω για τον σύλλογο που άφησε πίσω και που αγωνίστηκε για μεγάλο χρονικό διάστημα. Αναλυτικά δήλωσε:\n«Αισθάνομαι την ανάγκη να ευχαριστήσω την οικογένεια της ομάδας του Θρασύβουλου, τους προπονητές και ιδιαίτερα τους συμπαίκτες μου για τα προηγούμενα τέσσερα χρόνια που συνεργαστήκαμε. Φέτος η διοίκηση αποφάσισε να χαράξει διαφορετική πορεία την οποία δεν είμαι διατεθειμένος να ακολουθήσω, ελπίζω οι επιλογές τους να αντικατοπτριστούν στον βαθμολογικό πίνακα.\nΈνα μεγάλο ευχαριστώ στην διοίκηση του Ακράτητου για την ιδιαίτερη τιμή που μου έκανε να αγωνιστώ σε αυτόν το ιστορικό σύλλογο, όπως και για την εμπιστοσύνη που έδειξαν στο πρόσωπό μου. Νέα ομάδα νέοι στόχοι με έμπειρους προπονητές και παίκτες. Εύχομαι να έχουμε μια καλή συνεργασία σε όλα τα επίπεδα και να βοηθήσω με τον τρόπο μου να πετύχει η ομάδα τους στόχους της».


Ξενία μεγαλομάρτυς - Χανιώτικα Νέα\n6 Μαΐου, 2014 10:01 πμ\n» Εορτάσθη στις 3 Μαΐου\nΞενίας ώφθης, ερτάτις, ω Ξενία\nξενίαν Σεμνή, ουρανών συ ποθούσα\nΞενία τρίτη καμίνω βλήθη τμηθείσα\nΠληθώρα των αγίων και κατά τον μήνα Μάιο. Θα ήθελα με το γραφτό μου αυτό να αναφερθώ στην Αγία Ξενία, που είναι στους περισσοτέρους μας άγνωστη, αν και είναι από τους πρώτους μάρτυρες της Εκκλησίας.\nΗ Αγία Μεγαλομάρτυς Ξενία γεννήθηκε έξω από την πόλη της Καλαμάτας το 291 μ.Χ. από ευσεβείς γονείς τον Νικόλαο και τη Δέσποινα. Από μικρή άρχισε να δείχνει ότι επρόκειτο να γίνει μια κοπέλα με σύνεση και φρονιμάδα, κάτι κυρίως που οφειλόταν στη μητέρα της, που ήταν η βασική δασκάλα της.\nΔιατηρούσε την ψυχή και το σώμα της αμόλυντα και συγχρόνως εκοσμείτο από αρετές. Ηταν ιδιαίτερα πονόψυχη και εμοίραζε ό,τι είχε στους πτωχούς είχε και απαράμιλλα γυναικεία κάλλη, κάτι το πολύ επικίνδυνο. Ομως “θεϊκώ έρωτι” κατενίκησε τα πάθη και τις προκλήσεις από πλευράς ανδρών, όπως του επάρχου Καλαμάτας Δομετιανού.\nΕχρησιμοποίησε όλα τα μέσα, ακόμα και μάγους για να τη φέρει ερωτικά κοντά του, αλλά εκείνη αμετακίνητη στην αγάπη του Χριστού.\nΠολλές οι προσπάθειες του Δομετιανού. Οχι αρνιόταν στην πρότασή του, αλλά του ομολογούσε κατά πρόσωπον “Είμαι τέκνον Χριστιανών και ολοψύχως εύχομαι να παραμείνω δούλη του Κυρίου Ιησού Χριστού, ο οποίος εποίησε όλον τον κόσμον”. Ο Επαρχος έκανε υπομονή, χρησιμοποίησε λόγια κολακευτικά για να τη μεταπείσει, αλλά δεν κατάφερε τίποτε. Ακολούθησαν απειλές. Εκείνη άκαμπτη και ατάραχη θα του απαντήσει: “Μην ελπίζεις, ματαίως, Ηγεμών, ότι θα δυνηθείς να με χωρίσεις από τον Χριστόν μου… Να μη νομίσεις ότι θα αλλάξω γνώμη, ούτε υπάρχει ανθρώπινη δύναμις να μεταβάλει την πίστη μου προς τον αληθινόν Θεόν”.\nΟ Δομετιανός έγινε θηριώδης και διέταξε να την κλείσουν σε σκοτεινή φυλακή. Εκεί, η Ξενία δόθηκε όλη στην προσευχή κι απ’ εκεί άρχισαν τα βασανιστήρια: Την εκρέμασαν, αφού τη γύμνωσαν, από τα χέρια σε ένα ξύλο, της έκοψαν τους μαστούς και την κατέκαυσαν με αναμμένες λαμπάδες. Εκείνη προσευχόταν. Τη νύχτα εμφανίζεται ο Χριστός και, αφού της πει: “Μη φοβού Ξενία τας βασάνους, διότι η Χάρις μου είναι μετά σου να σε λυτρώνει από παντός πειρασμού” την έκανε καλά.\nΤο πρωί οι στρατιώτες την οδήγησαν μπροστά στον μαινόμενο έπαρχο, ο οποίος πάλι τα ίδια, κι εκείνη έμμονη στην πίστη της. Μέχρι και στον ναό των ειδώλων την επήγε για να προσευχηθεί στους ψεύτικους θεούς κι εκείνη έπειτα από προσευχή της προς τον αληθινό Θεό γκρέμισε τα εκεί είδωλά τους. Αυτό εξαγρίωσε το θηρίο – έπαρχο και διέταξε να τη δέσουν πίσω από ένα άλογο και ενώ το κτυπούσαν, εκείνο δεν εκινείτο, μάλιστα μίλησε με ανθρώπινη φωνή και καυτηρίασε τον αναιδή έπαρχο.\nΠολλοί δε παρόντες, που είδαν το θαύμα αυτό, εφώναξαν: “Μέγας ο Θεός των χριστιανών” και πολλοί απ’ αυτούς έγιναν χριστιανοί. Μετά από αυτό κλείνεται πάλι στη φυλακή και πάλι προσευχόμενη. Παρουσιάζεται πάλι ο Χριστός, την οποία επαινεί και ενδυναμώνει.\nΞανά μπροστά στον τύραννο έπαρχο. Απειλές, φοβερισμοί. Εκείνη αμετακίνητη και έτοιμη για το μαρτύριο. Στρατιώτες την οδήγησαν δέσμια έξω από την πόλη και την αποκεφάλισαν. Μετά ετεμάχισαν το σώμα της, αφού αφαίρεσαν την καρδιά της, την οποία έφεραν, όπως είχαν εντολή, στον έπαρχο μέσα σε ένα πιάτο. Στη συνέχεια άναψαν δυνατή φωτιά και έριξαν πάνω το τεμαχισμένο σώμα της, αφού το ανακάτεψαν με πίσσα και το οποίο καιόμενο εξέπεμε ευωδία.\nΑφού οι στρατιώτες έκαναν το χρέος τους, χριστιανοί που περίμεναν και που ευλαβούντο τη μεγαλομάρτυρα πλέον Ξενία, έλαβαν κάτι από την τέφρα και με πίστη το πρόσφεραν σε άλλους πιστεύοντες και πάσχοντες από ανίατες αρρώστιες και διά πρεσβειών της Αγίας εθεραπεύθηκαν.\nΝα σημειώσουμε ότι η Αγία Μεγαλομάρτυς Ξενία είναι προστάτης των καρδιοπαθών και κατά της μαγείας.\nΕπίσης, να σημειώσουμε το οικτρό τέλος του τυράννου Δομετιανού: Μετά το μαρτύριο της Αγίας, ενώ εξερχόταν από την πόλη της Καλαμάτας για κυνήγι, κεραυνός τον κατέκαυσε και τον άφησε νεκρό.\nΗ Αγία, μας άφησε και μια ευχή για τα μάγια και αναγιγνώσκεται ανάμεσα στις άλλες κατά της μαγείας. Ναοί στο όνομα της Αγίας Ξένιας είναι στην Ουάσιγκτον, στη Λέσβο, στους Αγίους Θεοδώρους Κορινθίας, στην Ανδρο, στη Μάνδρα Αττικής, στην πατρίδα της Καλαμάτα και τέλος στο Αργος.\nΒαφαίς των αιμάτων σου, φαιδράν στολήν σε αυτή Ξενία επέχρωσες παρισταμένη Χριστώ ως νύφη πανάσπιλος, είληφας δε την χάριν, μαγγανείας του λύειν, δαίμονας εκδιώκειν, και τας νόσους καρδίας ιάσθαι. Ικέτευε εκτενώς, υπέρ των ψυχών ημών.\nΑιμάτων ροαίς των σων, εχθρόν απέπνυξας, Ξενία το πυρ, της πλάνης εναπέσβεσας, και Χριστώ παρίστασαι. Οθεν πόθω πάντες σοι κράζομεν εκτενώς μη παύση αεί, πρεσβεύουσα Μάρτυς υπέρ πάντων ημών.


Μονομερείς στρατηγικές – Γιώργος Πανταγιάς\nΠαρά τις αρχικές προσδοκίες που είχαν καλλιεργηθεί, η νέα κυβέρνηση κάθε άλλο παρά κυβέρνηση συνεργασίας μπορεί να θεωρηθεί. Αν και στηρίζεται από τρία κόμματα, εντούτοις εμφανίζει έντονα στοιχεία μονομέρειας. Η άρνηση του ΠΑΣΟΚ και της ΔΗΜΑΡ να συμμετέχουν με πολιτικά στελέχη, είχε ως αποτέλεσμα το κυβερνητικό σχήμα να μπατάρει προς τα δεξιά. Στην πραγματικότητα, η μόνη παρουσία που εκπέμπει διαφορετικό πολιτικό μήνυμα είναι αυτή του κ. Βασίλη Ράπανου στο Υπουργείο Οικονομικών.\nΕίναι εμφανές πως οι δηλώσεις για κυβέρνηση εθνικής σωτηρίας έμειναν στο επίπεδο των διακηρύξεων. Οι παθογένειες του πολιτικού συστήματος είναι τέτοιες που δεν του επέτρεψαν, ακόμη και στη σημερινή κρίσιμη περίοδο της οξείας οικονομικής κρίσης, να εγκαταλείψει τις παρωχημένες αντιλήψεις του. Παραμένει εγκλωβισμένο σε παλαιοκομματικές πρακτικές και προτάσσει την εξυπηρέτηση των στενών συμφερόντων του, αδιαφορώντας για τις ανάγκες της χώρας.\nΤο εκλογικό αποτέλεσμα της 17ης Ιουνίου εξέπεμψε ένα καθαρό πολιτικό μήνυμα: κυβέρνηση συνεργασίας. Ωστόσο, οι ηγεσίες των τριών κομμάτων δεν αποκωδικοποίησαν σωστά το μήνυμα. Δεν αναζήτησαν κοινούς δρόμους, δεν προχώρησαν στις αναγκαίες συνεννοήσεις και συναινέσεις, προκειμένου να καταλήξουν σε ένα κοινό κυβερνητικό σχήμα που θα συνδυάζει τη γνώση με την εμπειρία, την πολιτική ικανότητα με την τεχνοκρατική επάρκεια.\nΕνώ υπήρχαν οι δυνατότητες να αξιοποιηθούν αξιόλογες δυνάμεις από το χώρο της πολιτικής και των τεχνοκρατών, αυτό δεν έγινε. Είτε γιατί οι ηγεσίες ήθελαν να ικανοποιήσουν τα κομματικά τους στελέχη, είτε γιατί είναι πιο ανώδυνη η θέση του θεατή. Πώς αλλιώς να εξηγηθούν οι επιλογές των κυρίων Σαμαρά, Βενιζέλου και Κουβέλη;\nΟ πρώτος θέλοντας να αποφύγει τις κομματικές ενστάσεις περιορίστηκε σε ένα μόνο τολμηρό βήμα, επιλέγοντας τον κ. Ράπανο, ενώ οι άλλοι δύο λόγω της αδήριτης ανάγκης να υπάρξει κυβέρνηση, αναγκάστηκαν να παράσχουν πολιτική υποστήριξη, χωρίς όμως να αναλαμβάνουν και τις ευθύνες που τους αναλογούν.\nΟ νέος πρωθυπουργός, αν και πρώτος υποστήριξε την ανάγκη κυβέρνησης εθνικής σωτηρίας, στην πράξη έκανε ακριβώς το αντίθετο. Δημιούργησε ένα σχήμα που περισσότερο καλύπτει τις ανάγκες του κόμματος και των στελεχών του και πολύ λιγότερο τις ανάγκες της χώρας, αποδεικνύοντας πως στην Ελλάδα τα υπολείμματα της μονοκομματικής αυταρέσκειας είναι ακόμη ισχυρά. Αξιοσημείωτο είναι επίσης ότι επιστράτευσε δυνάμεις που κάθε άλλο παρά φορείς μεταρρυθμιστικού πνεύματος είναι.\nΠροφανώς ξέχασε ότι οι μονοκομματικές κυβερνήσεις, ακόμα και όταν διέθεταν μεγάλες κοινοβουλευτικές πλειοψηφίες, δεν μπόρεσαν να διαχειριστούν στοιχειωδώς τα οξυμένα προβλήματα της χώρας. Αντιθέτως, κράτησαν την Ελλάδα καθηλωμένη στην υστέρηση και στην υπανάπτυξη, οδηγώντας την στον δημοσιονομικό εκτροχιασμό. Κάνοντας λόγο για ελληνική ιδιαιτερότητα αντιστρατεύτηκαν την εναρμόνιση της οικονομίας με το ευρωπαϊκό κεκτημένο.\nΌλες οι μεταπολιτευτικές κυβερνήσεις αδιαφόρησαν για τη συρρίκνωση της παραγωγικής βάσης. Μάλιστα πιεζόμενες από ακραία συντεχνιακά συμφέροντα, εγκατέλειψαν τις μεταρρυθμιστικές και εκσυγχρονιστικές προσπάθειές τους, ενώ ταυτόχρονα δημιούργησαν μια ισχυρή κομματοκρατία, μοναδικό μέλημα της οποίας ήταν η οικειοποίηση του κράτους.\nΠαράλληλα, ο κος Σαμαράς με τις αποφάσεις του έδειξε να προσπερνά το ίδιο το πολιτικό μήνυμα που εξέπεμψαν οι εκλογές της περασμένης Κυριακής, που στην πραγματικότητα δεν ήταν άλλο από μια κυβέρνηση συνεργασίας των αποκαλούμενων φιλοευρωπαϊκών δυνάμεων. Αν αξιοποιούσε το μήνυμα αυτό θα είχε τη μεγάλη ευκαιρία να απευθυνθεί σε ευρύτερες δυνάμεις, κάνοντας μεγάλες τομές με πράξεις και ενέργειες που θα ισοδυναμούσαν με την ανασύνθεση του πολιτικού σκηνικού και την εισδοχή νέων δυνάμεων σε αυτό.\nΣτην ουσία φαίνεται να παρέβλεψε ότι στην αναμέτρηση της 17ης Ιουνίου αύξησε κατά πολύ τα ποσοστά του, γιατί στράφηκαν προς αυτόν δυνάμεις που δεν είχαν καμία σχέση με την δεξαμενή της Δεξιάς και της Κεντροδεξιάς. Προερχόμενες από τον αποκαλούμενο μεσαίο χώρο και με κεντροαριστερές καταβολές παρείχαν υποστήριξη στη Νέα Δημοκρατία μπροστά στον φόβο της εξόδου της Ελλάδας από την Ευρωζώνη. Γι’ αυτό και οι δυνάμεις αυτές αντιμετώπισαν με πολύ θετικό τρόπο τις φημολογίες των πρώτων ημερών για κυβέρνηση συνεργασίας, με τη συμμετοχή προσώπων που οι πολιτικές τους σημάνσεις είναι πέραν του χώρου της Νέας Δημοκρατίας.\nΗ παγίδευση του κ. Σαμαρά σε μονοκομματική λογική, ενέχει αναμφίβολα το στοιχείο του υψηλού ρίσκου. Η βιωσιμότητα και η αποτελεσματικότητα της κυβέρνησής του θα δοκιμαστούν και θα κριθούν στην πράξη με πολύ αυστηρό τρόπο.\nΌσον αφορά τώρα τον κ. Βενιζέλο, η απόφασή του να παράσχει πολιτική υποστήριξη στην κυβέρνηση είναι αναμφίβολα θετική. Ωστόσο, φαίνεται καθαρά πλέον πως στερείται πολιτικού σχεδίου για το άλλοτε κραταιό κόμμα, το οποίο ανέλαβε να διαχειριστεί στην πιο μελανή του στιγμή. Μπορεί να υπάρξει κυβέρνηση συνευθύνης, όπως προεκλογικά υποστήριξε ο κος Βενιζέλος, χωρίς την πολιτική επιστράτευση του κόμματός του;\nΟι θεωρίες και οι προσεγγίσεις περί απεξάρτησης από τον κυβερνητισμό, με τις οποίες προσπάθησε να θεμελιώσει την μη συμμετοχή των στελεχών του στο νέο σχήμα, είναι απολιτικές, δείχνουν πολιτική σύγχυση ή υποκρύπτουν ανομολόγητες σκοπιμότητες.\nΗ παταγώδης αποτυχία της διακυβέρνησης του ΠΑΣΟΚ οφείλεται στον ιό του κυβερνητισμού ή στην ανικανότητα, την ανεπάρκεια και στο πολιτικό έλλειμμα που είχε επιδείξει η προηγούμενη ηγεσία του τα τελευταία δυόμισι χρόνια;\nΔηλαδή ο περιβόητος κυβερνητισμός του ΠΑΣΟΚ θα ενισχυόταν από τη συμμετοχή στην κυβέρνηση προσωπικοτήτων του ευρύτερου προοδευτικού χώρου; Αλήθεια, πιστεύει κανείς ότι η αποστασιοποίηση του ΠΑΣΟΚ από το σημερινό κυβερνητικό σχήμα θα το εξιλεώσει από τις ανερμάτιστες πολιτικές που ακολούθησε από το 2009 και μετά;\nΤο ΠΑΣΟΚ είναι πλέον φθαρμένο πολιτικό προϊόν, συρρικνωμένο και ευνουχισμένο πολιτικό σχήμα, ένα κατεστημένο αξιωματούχων. Η πρόσφατη κυβερνητική του θητεία έχει ταυτιστεί με τη χρεοκοπία της χώρας, το κυβερνητικό του παρελθόν έχει συκοφαντηθεί και αυτοϋπονομευθεί από το ίδιο το κόμμα.\nΩς εκ τούτου η σημερινή ηγεσία του οφείλει να αντιληφθεί ότι τα προβλήματα -για τα οποία έχει το δικό της μερίδιο ευθύνης- είναι πολλαπλά και σύνθετα. Η διαχείρισή τους είναι δύσκολη και τιτάνια και δεν μπορεί να εστιάζεται απλώς και μόνο στον ιό του κυβερνητισμού.\nΗ αντιμετώπιση των σημερινών φλεγόντων ζητημάτων του ΠΑΣΟΚ δεν θα επιτευχθεί σε συνθήκες εργαστηρίου, αλλά μέσα στη ζώσα πολιτική.\nΚατά την άποψή μου πρωτίστως, απαιτείται μια τολμηρή και ουσιαστική αποτίμηση της διακυβέρνησης Παπανδρέου, τα αποτελέσματά της οποίας δεν ήταν μόνο καταστροφικά για τη χώρα και την οικονομία, αλλά και για το ίδιο το ΠΑΣΟΚ.\nΗ πλήρης διάρρηξη των σχέσεών του με όλες εκείνες τις δυνάμεις που επί τρεις δεκαετίες το είχαν αναδείξει στον πολυδύναμο χώρο της Κεντροαριστεράς, δεν ήταν κεραυνός εν αιθρία. Όσο η σημερινή ηγεσία του περιορίζεται σε μισόλογα και σε στρογγυλοποιήσεις, τόσο η οποιαδήποτε προσπάθεια ανάκαμψης θα πέφτει στο κενό.\nΈνα δεύτερο καίριο ζήτημα, είναι η πολιτική τάξη του ΠΑΣΟΚ η οποία εμφανίζει εικόνα κατεστημένου, με έντονα τα σημάδια της φθοράς και της αποξένωσης από την κοινωνία. Επιπροσθέτως, έχει ταυτιστεί με τις ανερμάτιστες και αλλόκοτες πολιτικές της κυβέρνησης του Γ. Παπανδρέου. Για την πλειονότητα της κοινής γνώμης είναι υπεύθυνη για τα τραγικά αδιέξοδα της περιόδου 2009-2011. Όμως, το ΠΑΣΟΚ δεν πρέπει κατ’ ανάγκη να αυτοπεριορίζεται.\nΟφείλει να στηριχθεί, αλλά και να στηρίξει άλλες δυνάμεις, χωρίς να αποποιείται τις πολιτικές του ευθύνες και το κυριότερο από όλα, χωρίς να μένει απλά και μόνο στην παροχή υποστήριξης σε μια κυβέρνηση η οποία εν τέλει δεν παύει να είναι μονοκομματική.\nΤέλος, η περίπτωση της ΔΗΜΑΡ είναι ξεχωριστή. Το κόμμα του κ. Κουβέλη δεν παύει να είναι έρμαιο των καταβολών του. Η επαμφοτερίζουσα πολιτική που ακολουθεί της στερεί τη δυνατότητα μιας αυθύπαρκτης και ξεχωριστής πολιτικής παρουσίας. Το μετριοπαθές και προοδευτικό προφίλ του Προέδρου της δεν μπορεί να είναι η μόνη διακριτή ταυτότητα του κόμματος. Η άρνηση της ΔΗΜΑΡ να συμμετέχει σε ένα αμφοτεροβαρές κυβερνητικό σχήμα δείχνει πολιτική αγκύλωση, έλλειψη τόλμης, ακόμη και ιδιότυπο αριστερισμό.\nΚοντολογίς, το νέο κυβερνητικό σχήμα υπολείπεται κατά πολύ των προσδοκιών και των δυνατοτήτων που υπήρχαν. Βρίσκεται σε αναντιστοιχία με τις μεγάλες ανάγκες της χώρας και της οικονομίας. Και οι τρεις ηγεσίες των κομμάτων που στηρίζουν την κυβέρνηση φάνηκαν επιρρεπείς στην εξυπηρέτηση πολιτικών και προσωπικών σκοπιμοτήτων. Η ανάταξη της χώρας και η βιωσιμότητα της οικονομίας παραμένουν τα μεγάλα ζητούμενα για την νέα κυβέρνηση.\nVasso Agnanti\t2017-05-29T19:29:41+00:00\tΙούνιος 23rd, 2012|Tags: Η Αξία|0 Comments


Best for iPad Pro 11 2021 3rd Generation Case Funda with Pencil holder Cover for iPad Pro 11 2020 2018 Κατασκευαστής και εργοστάσιο | Περιπατητές\nΑυτή η θήκη είναι συμβατή με το iPad Pro 11 2021 3rd Generation και το iPad Pro 11 2ης γενιάς 2020, το ipad pro 11 2018.\niPad pro 11 2ης γενιάς 2020 Μοντέλο: A2228, A2068, A2230, A2231\niPad pro 11 2018 Μοντέλο: A2013, A1934, A1980, A1979\nΕνσωματωμένη βάση μολυβιού\nΣυμβατό με διάφορα γραφίδα και Apple Pencil 1ης / 2ης γενιάς και αξεσουάρ. Η ενσωματωμένη υποδοχή μολυβιού παρέχει ασφαλή και πρακτικό χώρο αποθήκευσης για την αποθήκευση του μολυβιού σας.\nΥποστηρίξτε την ασύρματη φόρτιση του μολυβιού σας ταυτόχρονα.\nΈξυπνο ξύπνημα / ύπνο\nΗ θήκη επιτρέπει στη συσκευή σας να ξυπνήσει αμέσως και να κοιμηθεί κατά το άνοιγμα και το κλείσιμο. Όταν το ipad ξεκλειδώνει, θα μπορούσατε να ανοίξετε εφαρμογές σε δευτερόλεπτα. Εάν ορίσετε έναν κωδικό πρόσβασης για ξεκλείδωμα, όταν ανοίγετε το εξώφυλλο, θα ανάψει μόνο η οθόνη.\nΗ μαγνητική βάση τριπλού υποστηρίζει άνετη λειτουργία προβολής και σταθερή λειτουργία γραφής. Μπορείτε εύκολα να διπλώσετε το κάλυμμα σε διαφορετικές θέσεις για να δημιουργήσετε μια βάση για ανάγνωση, προβολή, πληκτρολόγηση.\nΜε γωνίες αερόσακου, θα ανακουφίσει τη δύναμη πρόσκρουσης και θα ελαχιστοποιήσει τη ζημιά στον εξοπλισμό.\nΤέσσερις πλευρές, ο φακός και η οθόνη έχουν προστατευτικό σχεδιασμό, οπότε μην ανησυχείτε για να χαράξετε το iPad σας ή να πέσετε ή να χτυπήσετε.\nΑκριβής διακοπή για κάθε πρόσβαση και θύρες.\nΕύκαμπτο πίσω περίβλημα\nΑνθεκτικό, ανθεκτικό στις γρατσουνιές και εύκολο στην εγκατάσταση. Το μαλακό κέλυφος TPU με σχεδιασμό θερμότητας απελευθέρωσης βοηθά το ipad να απελευθερώσει τη θερμότητα. Μην ανησυχείτε ότι το iPad σας είναι πολύ ζεστό όταν παίζετε παιχνίδια ή παρακολουθείτε ταινίες για μεγάλο χρονικό διάστημα.\nΑνθεκτική προστατευτική μαλακή πλάτη με εξαιρετικής ποιότητας δέρμα PU. Καλά συγκινητικά συναισθήματα.\nΤο απαλό εσωτερικό μικροϊνών χωρίς γρατσουνιές προσθέτει άνεση και ένα επιπλέον στρώμα προστασίας.\nΔιασφαλίζει το δικό σας νέο ipad καλύψτε το για να προστατεύσετε το tablet σας από γρατζουνιές, σοκ και χτυπήματα.\nΎψος x Πλάτος x Βάθος: 253m x 154mm x 15 mm\nMOQ: 50PCS / χρώμα Πιστοποίηση: FCC, ROHS, GS, RECH, Sgs\nΜέγεθος: 11 "Σχεδιασμός: Τριπλό μολύβι\nΣυσκευασία: τσάντα opp Πληρωμή: 1.T / T 2.Western Union 3. Paypal\nΛογότυπο: Αποτύπωση / Αποδοχή προσαρμοσμένου OEM / ODM Design: αποδοχή προσαρμοσμένου σχεδιασμού\nΧρόνος παράδοσης: 3-5 εργάσιμες ημέρες Υλικό: Δερμάτινο κάλυμμα υψηλής ποιότητας με πλάτη TPU\nΜαγνήτης ύπνου / αφύπνισης: Ναι Μαγνήτης κλεισίματος: Ναι\nΤρύπα κάμερας: Ναι Μαγνητικό κάλυμμα: Ναι\nΠροηγούμενος: Για Samsung Galaxy tab A7 lite 8,7 ιντσών 2021 Funda Tablet Case Magnetic Slim Folio Leather Cover\nΑντιολισθητική θήκη για κραδασμούς Samsung Galaxy ...\n360 περιστρεφόμενη βαρέως τύπου ανθεκτική σε κρούση ανθεκτική θήκη ...\nΚαθολική θήκη folio με αφαιρούμενο ...\nΑσύρματο πληκτρολόγιο Bluetooth για ipad Samsung An ...\nΔερμάτινη θήκη για Samsung Galaxy a 10 ....


ΓΑΤΟΣ ΜΕ ΠΕΤΑΛΑ gatospetala.blogspot.com: Ι. Τζαμτζής: Οι ανάπηροι περιμένουν αυτή τη στιγμή 5,7 & 10 μήνες για να συγκληθεί η επιτροπή ΚΕΠΑ\nΙ. Τζαμτζής: Οι ανάπηροι περιμένουν αυτή τη στιγμή 5,7 & 10 μήνες για να συγκληθεί η επιτροπή ΚΕΠΑ\nκλικ για μεγέθυνσηΤο τεράστιο θέμα με τη μη τακτική σύγκλιση επιτροπών του ΚΕΠΑ για να περάσουν οι ασθενείς από αυτές, την πολύμηνη αναμονή των ασθενών που εξετάζονται για πρώτη φορά ώστε να δικαιωθούν σύνταξη αλλά και την ταλαιπωρία των ασθενείς που έχουν κριθεί κατά το παρελθόν ανάπηροι και αναγκάζονται...\nνα περάσουν επιτροπή για δεύτερη και τρίτη φορά, στους οποίους μάλιστα δημιουργείτε και πρόβλημα επιβίωσης καθώς διακόπτεται η συνταξιοδότηση τους, έθεσε με επίκαιρη ερώτηση του ο κ. Τζαμτζής μιλώντας στην ολομέλεια της Βουλής την Δευτέρα 17 Σεπτεμβρίου.\nO κ. Τζαμτζής κατά την ομιλία του ζήτησε να λειτουργήσει ΚΕΠΑ στα Γιαννιτσά ώστε να μπορεί να εξυπηρετείται από εκεί ο μισός πληθυσμός του νομού, χωρίς οι πολίτες να υπόκεινται σε ταλαιπωρία. Αναλυτικότερα ο κ. Τζαμτζής στην συζήτηση της επίκαιρης ερώτησης στην Βουλή ανέφερε τα εξής:\n«Με το νόμο 3863/2010 δημιουργήθηκαν τα ΚΕΠΑ για να υπάρξει απόλυτη διαφάνεια στη διαδικασία πιστοποίησης της αναπηρίας, δημιουργήθηκαν δηλαδή τα Κέντρα Πιστοποίησης Αναπηρίας. Σε αντίθεση, όμως, από ό,τι ήθελε να πετύχει η συγκεκριμένη ρύθμιση δημιουργήθηκαν πολύ μεγάλα προβλήματα, ιδιαίτερα με τους χρόνους σύγκλισης των επιτροπών. Ανάπηροι περιμένουν αυτήν τη στιγμή πέντε, επτά και δέκα μήνες να συγκληθεί η επιτροπή για να περάσουν από αυτήν.\nΑποτέλεσμα είναι αφενός μεν ασθενείς που πρέπει να περάσουν για πρώτη φορά από την επιτροπή για να δικαιωθούν συντάξεως, να περιμένουν πολλούς μήνες και αντιμετωπίζουν πρόβλημα επιβίωσης εφόσον δεν μπορούν να εργαστούν. Δεύτερον, για τους αναπήρους, που περιμένουν να περάσουν δεύτερη ή τρίτη φορά, διακόπτεται για πολλούς μήνες η συνταξιοδότησή τους, οπότε και αυτοί αντιμετωπίζουν πρόβλημα επιβίωσης. Όλα αυτά τα προβλήματα και αυτές οι μεγάλες καθυστερήσεις έχουν σχέση με τον καθορισμό των επιτροπών από τα ΚΕΠΑ για την πιστοποίηση της αναπηρίας κι έχουν δημιουργήσει οξύτατα προβλήματα σε όλους αυτούς τους ασθενείς ή αναπήρους.\nΠρέπει να επιταχυνθεί όλη η διαδικασία, η υποβολή της αίτησης, ο καθορισμός της επιτροπής, η πιστοποίηση της αναπηρίας, ώστε να μην ταλαιπωρούνται οι συμπολίτες μας. Είναι, λοιπόν, πολύ σημαντικό να γίνονται συχνότερα και πιο γρήγορα οι επιτροπές των ΚΕΠΑ, ώστε να πάψουν να περιμένουν οι ανάπηροι να περάσουν από επιτροπή πέντε, επτά και δέκα μήνες. Δεύτερον, οι ανάπηροι οι οποίοι αποδεδειγμένα έχουν μόνιμη αναπηρία, να μην καλούνται δεύτερη και τρίτη φορά να περάσουν ξανά από την επιτροπή. Τέλος, θέλω να θέσω ένα θέμα, το οποίο κατ’ ιδίαν το έχουμε συζητήσει δύο φορές. Υπάρχει η ανάγκη να δημιουργηθεί ΚΕΠΑ στα Γιαννιτσά της Πέλλας. Υπάρχουν οι προϋποθέσεις, υπάρχει η υποδομή, είναι ο μισός νομός πληθυσμιακά και πρέπει να δοθεί λύσει σε αυτό το θέμα, για να πάψουν να ταλαιπωρούνται οι συμπολίτες μας.»\n«Κύριε Υπουργέ, σας άκουσα με μεγάλη προσοχή. Πράγματι είναι νέος θεσμός τα ΚΕΠΑ. Υπάρχει το θέμα της διαφάνειας και σίγουρα αντιμετωπίζεται με τον καθορισμό των επιτροπών, όμως πρέπει να δουλέψει το σύστημα πολύ πιο γρήγορα. Οι ρυθμοί με τους οποίους δουλεύει σήμερα είναι τρομακτικά αργοί. Τα νούμερα είναι πραγματικά. Είναι περιπτώσεις συμπολιτών μας, ασθενών που θέλουν να περάσουν από επιτροπές ή αναπήρων οι οποίοι θα περάσουν δεύτερη ή τρίτη φορά και εκεί διαπιστώνουμε ότι περιμένουν από το Φεβρουάριο του 2012 ή από τον Ιανουάριο του 2012. Καταλαβαίνετε ότι έχουν ξεπεράσει τους οκτώ, εννιά και δέκα μήνες.\nΑυτό το οποίο έχω ακούσει -και δεν ξέρω κατά πόσο ισχύει- είναι ότι γιατροί δεν αποδέχονται να μπουν στις επιτροπές γιατί θεωρούν ότι η αποζημίωση που θα πάρουν είναι χαμηλή. Δεν μπαίνω στη λογική του όρκου του Ιπποκράτη που έχουν δώσει, αλλά στη λογική ότι θα πρέπει οι επιτροπές αυτές να συμπληρωθούν και με ιδιώτες γιατρούς αν δεν φτάνουν οι γιατροί που είναι στο δημόσιο τομέα.\nΟ στόχος μας θα πρέπει να είναι ένας, να εξυπηρετηθούν οι συμπολίτες μας που έχουν αναπηρία και σε καμία περίπτωση να μη μένουν χωρίς να παίρνουν τη σύνταξή τους για κάποιο χρονικό διάστημα. Είναι ανάπηροι άνθρωποι που δεν μπορούν να δουλέψουν και δεν έχουν άλλους πόρους, κύριε Υπουργέ. Δεν σκέφτονται αν ο γιατρός είναι του ΕΣΥ ή αν είναι ιδιώτης.\nΠρέπει λοιπόν, να δοθεί λύση για αυτούς τους ανάπηρους, να περάσουν άμεσα από την επιτροπή, να πιστοποιηθεί η αναπηρία τους και να συνεχίσουν να παίρνουν τη σύνταξή τους. Από κει και πέρα, ανάφερα και πριν –και ειλικρινά χαίρομαι που το θέσατε- το θέμα των μονίμων αναπηριών. Πρέπει να ξεκαθαριστεί αυτό το θέμα και ίσως πρέπει να στείλετε και κάποιες εγκυκλίους ως Υπουργείο. Αν ένας γιατρός δεν καταλαβαίνει ότι εγώ έχω ακρωτηριασμένο πόδι, ότι δεν πρόκειται να αποκτήσω ξανά πόδι, αυτό θα πρέπει να γίνει κατανοητό. Δεν πρέπει να εξαρτάται απλά από το γιατρό. Ας του δώσετε μια εγκύκλιο σαν Υπουργείο που να ξεκαθαρίζει αυτό το θέμα, ώστε να μην ταλαιπωρούνται οι συμπολίτες μας.\nΤρίτο και τελευταίο θέμα. Αν ζητούμε το ΚΕΠΑ των Γιαννιτσών, κύριε Υπουργέ, είναι γιατί αφενός μεν έχει τις προϋποθέσεις και αφετέρου θα εξυπηρετήσει το μισό πληθυσμό, δηλαδή πάνω από ογδόντα χιλιάδες συμπολίτες. Βεβαίως, θα αποσυμφορήσει την κατάσταση του ΚΕΠΑ Έδεσσας, στο οποίο αυτή τη στιγμή περιμένουν πάνω από δύο χιλιάδες άνθρωποι για να περάσουν από επιτροπή. Είναι έκκληση, είναι φωνή διαμαρτυρίας από όλο το νομό να προχωρήσετε στη δημιουργία του ΚΕΠΑ Γιαννιτσών».\nΑπαντώντας ο Υφυπουργός Εργασίας, Κοινωνικής Ασφάλισης και Πρόνοιας κ. Παναγιωτόπουλος Νίκος επεσήμανε ότι :\nΑ) Στόχος των μέτρων που λαμβάνει το Υπουργείο είναι να περνούν από τις επιτροπές ΚΕΠΑ οι ασθενείς και οι ανάπηροι το αργότερο σε τρείς μήνες.\nΒ) ότι θα εκδώσουν μια Οδηγία – με μορφή εγκυκλίου- για να λυθεί το θέμα της απαξ ( της μιας φοράς ) εξέτασης των περιπτώσεων βαριάς αναπηρίας, ώστε να μην έρχονται και ξαναέρχονται άνθρωποι οι οποίοι ούτως ή άλλως δεν είναι σε θέση να υποστούν την παραμικρή ταλαιπωρία .\nΓ) αποδέχτηκε το αίτημα του κ. Τζαμτζή να εξετάσει σοβαρά το Υπουργείο Εργασίας σε συνεργασία με το Υπουργείο Υγείας το θέμα της λειτουργίας 2ουΚΕΠΑ στα Γιαννιτσά\nΙ. Τζαμτζής: Οι ανάπηροι περιμένουν αυτή τη στιγμή...\nΑπάντηση του ΥΠΟΙΚ σε ερώτηση του Ι. Τζαμτζή για τ...


Ο Eορτασμός του Αγίου Μύρωνα - Άγιος Μύρωνας\nΟ Eορτασμός του Αγίου Μύρωνα 7-8 Αυγούστου\nΚατά την πρώτη χριστιανική περίοδο δε χρειάζονταν η επικύρωση των Αγίων από το πατριαρχείο. Αργότερα όμως, λόγο σχίσματος, επιβλήθηκε η ανάγκη, όταν αναγνωριζόταν ένας Άγιος ,να έχει την επικύρωση και τη σφραγίδα του πατριαρχείου.\nΌπως γνωρίζουμε από το βίο του ,ο Άγιος Μύρωνας κοιμήθηκε περίπου το 350μχ. Μαζί με την αγιοποίηση του ,του αποδόθηκε και η ιδιότητα του θαυματουργού. Η ημερομηνία που μας είναι γνωστή είναι η 8η Αυγούστου. Έτσι η μνήμη του τοποθετήθηκε εξ’αρχής στις 8 Αυγούστου. Στο συναξάριο της εκκλησίας της Κωνσταντινουπόλεως η μνήμη του βρίσκεται στις 8 αλλά και στις 9 Αυγούστου. Σε άλλα συναξάρια απαντάται η μνήμη του και στις 17 Αυγούστου, από προφανή σύγχυση με τον ομώνυμο μάρτυρα Μύρωνα από την Αχαΐα ,που τιμάται στις 17 Αυγούστου.\nΑποτελεί από τα πρώτα χριστιανικά χρόνια, παράδοση της εκκλησίας οι μνήμες των Αγίων να εορτάζονται με τρόπο πανηγυρικό. Ο εορτασμός εκτός από ένδειξη ευλάβειας και παραδειγματισμού προς τους πιστούς ,αποτελεί και ανάγκη ξεκούρασης, συνάντησης αλλά και ομοψυχίας των πιστών ,όχι μόνο όσων ανήκουν στην ίδια ενορία αλλά και των γύρω περιοχών.\nΟι προετοιμασίες για τον εορτασμό της μνήμης του Αγίου Μύρωνα ξεκινούν από ένα εύλογο χρονικό διάστημα ,ώστε τόσο η εκκλησία ,όσο και το χωριό να είναι έτοιμα να υποδεχτούν τους χιλιάδες προσκυνητές που συρρέουν κάθε χρόνο. Καταρτίζεται πρόγραμμα και καταμερισμός εργασιών , την προετοιμασία των οποίων καθοδηγεί ο εφημέριος του ναού, πατέρας Νικόλαος Κριτσωτάκης. Το εκκλησιαστικό συμβούλιο φέρει επίσης ένα μεγάλο μέρος της ευθύνης της προετοιμασίας και στο έργο του αυτό βρίσκει πάντα μεγάλη ανταπόκριση από τους κατοίκους του χωριού. Παράλληλα ,στα πλαίσια του εορτασμού της μνήμης του Αγίου δραστηριοποιείται και ο πολιτιστικός σύλλογος του Αγίου Μύρωνα για την πραγματοποίηση χοροεσπερίδων αλλά και άλλων πολιτιστικών εκδηλώσεων την παραμονή αλλά και ανήμερα του εορτασμού.\nΤο πρόγραμμα του εορτασμού ανακοινώνεται λίγες μέρες νωρίτερα από το πανηγύρι. Εκδίδονται και τοιχοκολλούνται προγράμματα στο Ηράκλειο αλλά και στις γύρω από το χωριό περιοχές ,ενώ ταυτόχρονα γίνονται ανακοινώσεις από τα τοπικά κανάλια καθώς επίσης και από το ραδιοφωνικό σταθμό της Ιεράς Αρχιεπισκοπής Κρήτης, ο οποίος μάλιστα αναλαμβάνει και την αναμετάδοση τόσο του εσπερινού (7 Αυγούστου) ,όσο και της θειας Λειτουργίας ,ανήμερα της εορτής.\nΟ εορτασμός ξεκινά με τον εσπερινό ,γύρω στις 19:00μμ,χοροστατοντας του αρχιεπίσκοπου Κρήτης ή του πρωτοσύγκελου ,ή άλλου εκπροσώπου που στέλνει η Αρχιεπισκοπή καθώς επίσης και με την παρουσία πολλών άλλων ιερωμένων.\nΑκoλουθε;ί η ευλόγηση των άρτων της εκκλησίας, η οποία γίνεται τόσο στη μεγάλη εκκλησία του Αγίου όσο και στο χώρο της μικρής εκκλησίας που βρίσκεται κάτω στη σπηλιά με το Αγίασμα.\nΑξίζει να σημειωθεί ότι οι προσκυνητές που έρχονται κατά τη διάρκεια του εσπερινού, αλλά και ολόκληρη τη νύχτα και ανήμερα ,ξεπερνούν τους 5,000 ανθρώπους. Έτσι είναι ανυπολόγιστος ο αριθμός αρτοπλασιών που ευλογούνται για να μοιραστούν στους πιστούς. Η εκκλησία παραμένει ανοικτή όλη τη νύχτα γι αυτό καθορίζονται βάρδιες επίτροπων για την εξυπηρέτηση των πιστών.\nΤα τελευταία χρόνια ,επί εφημερίας του πατέρα Νικόλαου Κριτσωτάκη, έχει καθιερωθεί να γίνεται γύρω στις 22:30μμ έως τις 03:00π.μ,ολονυχτια –αγρυπνία προς τιμή του Αγίου, στην οποία συμμετέχουν εκατοντάδες πιστοί.\nΤην επομένη μέρα ,ανήμερα της εορτής, γύρω στις 07:00π.μ ξεκινά ο Όρθρος και ακολουθεί η Θεία Λειτουργία οποία είναι Αρχιερατική. Ακολουθεί η ευλόγηση των άρτων και η λιτάνευση των ιερών εικόνων και λειψάνων του Αγίου. Ο πρωινός εορτασμός κλείνει με τη δεξίωση στην αίθουσα της εκκλησίας των τιμωμένων προσώπων, επισκοπικών και δεσποτικών αρχών και ιερωμένων ,ενώ η εκκλησία παραμένει ανοικτή όλη τη μέρα ως το βράδυ, όπου ξαναγίνεται εσπερινός και παράκληση προς τον Άγιο.\nΤον εορτασμό πλαισιώνουν ,όπως αναφέρθηκε παραπάνω και οι δραστηριότητες του πολιτιστικού συλλόγου ο οποίος μεριμνά από νωρίς για την οργάνωση χοροεσπερίδων αποβραδίς αλλά και ανήμερα του πανηγυριού. Το γλέντι γίνεται στη πλατεία του χωριού και το συνοδεύουν παραδοσιακή κρητική μουσική ,καλό κρασί και καλή παρέα.